Datasets:

kingkaung

/

Quran_English_Myanmar_Parrelel_Corpus

like 0

In the name of Allah, The Most Beneficent, the Most Merciful.

အနန္တကရုဏာတော်ရှင် ဖြစ်တော်မူသော အလွန်သနား ကြင်နာတော်မူသော အလ္လာဟ် အရှင်မြတ်၏ နာမတော်ဖြင့် (ကျွန်ုပ် အစပြုပါသည်)။

All the praises and thanks be to Allah, the Lord of the 'Alamin (mankind, jinns and all that exists).

ချီးမွမ်းခြင်း ဟူသမျှသည် စကြဝဠာအပေါင်းကို ဖန်ဆင်းမွေးမြူတော်မူသော အလ္လာဟ် အရှင်မြတ် အတွက်သာ ဖြစ်ပါသည်။

The Most Beneficent, the Most Merciful.

(ထိုအရှင်မြတ်သည်) အနန္တကရုဏာတော်ရှင်၊ အလွန် သနားကြင်နာတော်မူသော အရှင် ဖြစ်တော်မူပါသည်။

The Only Owner (and the Only Ruling Judge) of the Day of Recompense (i.e. the Day of Resurrection)

(ထိုအရှင်မြတ်သည် ကောင်းကျိုး၊ ဆိုးကျိုး) အစားပေးတော်မူမည့် နေ့ကို စိုးပိုင်တော်မူသော အရှင် ဖြစ်တော်မူပါသည်။

You (Alone) we worship, and you (Alone) we ask for help (for each and everything).

ကျွန်ုပ်တို့သည် အရှင်မြတ်ကို သာလျှင် ကိုးကွယ်ကြပါသည်။ ထို့ပြင် ကျွန်ုပ်တို့သည် အရှင်မြတ်ထံမှ သာလျှင် အကူအညီ တောင်းခံကြပါသည်။

Guide us to the Straight Way

(အို-အရှင်မြတ်) ကျွန်ုပ်တို့အား ဖြောင့်မတ်မှန်ကန်သော လမ်းကို ညွှန်ကြား ပြသတော်မူပါ။

The Way of those on whom You have bestowed Your Grace, not (the way) of those who earned Your Anger, nor of those who went astray.

အကြင်သူတို့၏ လမ်းကို (ညွှန်ကြား ပြသတော်မူပါ)၊ ထိုသူတို့အပေါ်တွင် အရှင်မြတ်သည် ကျေးဇူး ပြုတော်မူခဲ့ပါသည်။ (အရှင်မြတ်၏) အမျက်တော် စူးရှခြင်း ခံကြရသူများ(၏ လမ်း)လည်း မဟုတ်သည့်အပြင် လမ်းမှားသူများ(၏ လမ်း)လည်း မဟုတ်(သော လမ်းမှန်ကိုသာ ညွှန်ကြား ပြသတော်မူပါ)။ (အာမီးန်)။

Alif-Lam-Mim. [These letters are one of the miracles of the Quran and none but Allah (Alone) knows their meanings].

အလိဖ် လာမ် မီမ် ။

This is the Book (the Quran), whereof there is no doubt, a guidance to those who are Al-Muttaqun [the pious and righteous persons who fear Allah much (abstain from all kinds of sins and evil deeds which He has forbidden) and love Allah much (perform all kinds of good deeds which He has ordained)].

ဤကျမ်းသည် (ယခင်က ထုတ်ပြန်ခဲ့သော ကျမ်းများထဲ၌ ကြိုတင် အမိန့်ရှိထားသည့် ကျမ်းဂန် ဖြစ်လေရာ (ဝါ) အသင်တို့က ငါအရှင်မြတ် ထံတော်တွင် “ကျွန်ုပ်တို့အား ဖြောင့်မတ် မှန်ကန်သော လမ်းကို ညွှန်ကြား ပြသတော်မူပါ”ဟု တောင်းခံခြင်းကို ငါအရှင် လက်ခံတော်မူ၍ ချပေးတော်မူလိုက်သည့် လမ်းမှန် ညွှန်ကြားပြသသော ကျမ်းဂန် ဖြစ်လေရာ) ၎င်းကျမ်းဂန်နှင့် ပတ်သက်၍ သံသယ ဖြစ်စရာမရှိပေ။ (၎င်းကျမ်းဂန်သည်) မုသ်သကီန် ကြောက်ရွံ့ အပြစ်ရှောင် ကောင်းကျိုး ဆောင်သော သူများအတွက် လမ်းမှန် ညွှန်ကြားပြသချက် ဖြစ်သည်။

Who believe in the Ghaib and perform As-Salat (Iqamat-as-Salat), and spend out of what we have provided for them [i.e. give Zakat, spend on themselves, their parents, their children, their wives, etc., and also give charity to the poor and also in Allah's Cause - Jihad, etc.].

ထိုမုသ်သကီန်များသည် (ကုရ်အာန်က ပြဆိုထားသည့်) အကွယ်မှ အရာများကို (အမှန်ဖြစ်သည်၊ တည်ရှိသည်ဟု) ယုံကြည်ကြပြီး ၎င်းတို့သည် စွလာသ် ဝတ်ပြု ဆောက်တည် ကြသည့်အပြင် ၎င်းတို့သည် ငါအရှင်မြတ်က ၎င်းတို့အား ပေးသနား ထားတော်မူသော ပစ္စည်းဥစ္စာများထဲမှ (အချို့ကိုလည်း) လှူဒါန်းကြသည်။

And who believe in (the Quran and the Sunnah) which has been sent down (revealed) to you (Muhammad Peace be upon him) and in [the Taurat (Torah) and the Injeel (Gospel), etc.] which were sent down before you and they believe with certainty in the Hereafter. (Resurrection, recompense of their good and bad deeds, Paradise and Hell, etc.).

ထို့ပြင် ၎င်းမုသ်သကီန်များသည် အသင်(တမန်တော်) ထံသို့ ထုတ်ပြန် ပို့ချခြင်း ခံခဲ့ရသည့် (ကုရ်အာန်) ကျမ်းတော်ကို သာမက၊ အသင်(တမန်တော်) မတိုင်မီ (နဗီတမန်တော်များ ထံသို့) ထုတ်ပြန် ပို့ချခြင်း ခံခဲ့ရသည့် ကျမ်းဂန်များကိုလည်း ယုံကြည်ကြသည်။ ထို့ပြင် ၎င်း(မုသ်သကီန် ကြောက်ရွံ့ အပြစ်ရှောင် ကောင်းကျိုးဆောင်သောသူ) တို့သည် အာခိရသ် တမလွန်ဘဝကိုလည်း (အမှန်ဟု) ယုံကြည်ကြသည်။

They are on (true) guidance from their Lord, and they are the successful.

၎င်းတို့သည် သာလျှင် ၎င်းတို့အား ဖန်ဆင်း မွေးမြူတော်မူသော အရှင်မြတ်ထံမှ လမ်းမှန် ညွှန်ကြား ပြသချက်အပေါ်တွင် ရှိနေကြပြီး ၎င်းတို့သည် သာလျှင် အောင်မြင်ကြမည့် သူများ ဖြစ်ကြသည်။

Verily, those who disbelieve, it is the same to them whether you (O Muhammad Peace be upon him) warn them or do not warn them, they will not believe.

အမှန်စင်စစ် ကာဖိရ် ငြင်းပယ်သူများမှာမူ အသင် (တမန်တော်)သည် သူတို့အား သတိပေး နှိုးဆော်မှု ပြုသည်ဖြစ်စေ၊ သတိပေးနှိုးဆော်မှု မပြုသည်ဖြစ်စေ သူတို့အပေါ်တွင် အတူတူသာ ဖြစ်သည်။ ၎င်းတို့သည် ယုံကြည်ကြမည် မဟုတ်ပေ။

Allah has set a seal on their hearts and on their hearings, (i.e. they are closed from accepting Allah's Guidance), and on their eyes there is a covering. Theirs will be a great torment.

အလ္လာဟ် အရှင်မြတ်သည် ၎င်းတို့၏ စိတ်နှလုံးများ အပေါ်နှင့် ၎င်းတို့၏ အကြားအာရုံများ အပေါ်တွင် တံဆိပ် ခတ်နှိပ်လိုက်သည့်အပြင် ၎င်းတို့၏ အမြင်အာရုံများ အပေါ်တွင်လည်း အကာအကွယ် ရှိနေပြီဖြစ်သည်၊ ထို့ပြင် ၎င်းတို့အတွက် ကြီးလေးသော အပြစ်ဒဏ်လည်း ရှိသည်။

And of mankind, there are some (hypocrites) who say: "We believe in Allah and the Last Day" while in fact they believe not.

ထို့ပြင် လူသားများထဲမှ အချို့သူတို့သည် ယုံကြည်ကြသူများ မဟုတ်ကြဘဲလျက် “ကျွန်ုပ်တို့သည် အလ္လာဟ် အရှင်မြတ်နှင့် နောက်ဆုံးနေ့ကို ယုံကြည်ကြပါပြီ”ဟု ပြောဆိုကြသည်။

They (think to) deceive Allah and those who believe, while they only deceive themselves, and perceive (it) not!

၎င်းတို့သည် အလ္လာဟ် အရှင်မြတ်နှင့် အီမာန် ယုံကြည်သူများကို လှည့်စားကြသည်၊ ထို့ပြင် (အမှန်စင်စစ်) သူတို့သည် သူတို့ကိုယ်ကို သူတို့ကလွဲ၍ (မည်သူ့ကိုမျှ) လှည့်စားနေကြသည် မဟုတ်ပေ။ ထို့ပြင် (မိမိကိုယ်ကိုမိမိ လှည့်စားနေမှန်းလည်း) သူတို့ သိကြသည် မဟုတ်ပေ။

In their hearts is a disease (of doubt and hypocrisy) and Allah has increased their disease. A painful torment is theirs because they used to tell lies.

၎င်းတို့၏ စိတ်နှလုံးများ ထဲတွင် ရောဂါ ရှိနေသည်၊ သို့ဖြစ်ရာ အလ္လာဟ် အရှင်မြတ်သည် ၎င်းတို့အား ရောဂါကို ပိုတိုးစေတော်မူလိုက်သည်။ ထို့ပြင် ၎င်းတို့သည် လိမ်လည် (ပြောဆို) ခဲ့ကြသည့် အတွက်ကြောင့် ၎င်းတို့ အတွက် ပြင်းပြ နာကျင်စေသော အပြစ်ဒဏ် ရှိသည်။

And when it is said to them: "Make not mischief on the earth," they say: "We are only peacemakers."

ထို့ပြင် အသင်တို့သည် ကမ္ဘာမြေပေါ်တွင် ဖျက်လိုဖျက်ဆီး မပြုလုပ်ကြနှင့်ဟု ၎င်း(အယောင်ဆောင်) သူများသည် ပြောဆိုခြင်း ခံကြရသောအခါ သူတို့က ကျွန်ုပ်တို့သည် ကောင်းမွန်အောင် ပြုပြင်သူများသာ ဖြစ်ကြပါသည်ဟု ပြောဆိုကြသည်။

Verily! They are the ones who make mischief, but they perceive not.

သတိပြုကြပါ၊ အမှန်စင်စစ် ထိုသူများ သာလျှင် ဖျက်ဆီးရေး လုပ်သူများ ဖြစ်ကြသည်။ သို့ရာတွင် သူတို့သည် အသိ မရှိကြပေ။

And when it is said to them (hypocrites): "Believe as the people (followers of Muhammad Peace be upon him, Al-Ansar and Al-Muhajirun) have believed," they say: "Shall we believe as the fools have believed?" Verily, they are the fools, but they know not.

ထို့ပြင် သူတို့အား အသင်တို့သည် လူ(စွဟာဗဟ်)များ အီမာန် ယုံကြည်ကြ သကဲ့သို့ အီမာန် ယုံကြည်ကြပါဟု ပြောဆိုခြင်း ခံကြရသောအခါ သူတို့က ကျွန်ုပ်တို့သည် အသိဉာဏ်ပညာ နည်းသူများ အီမာန် ယုံကြည်ကြ သကဲ့သို့ အီမာန် ယုံကြည်ကြ ရပါမည်လောဟု ပြန်ပြောကြသည်။ သတိပြုကြပါ၊ အမှန်မုချ ထိုသူများ သာလျှင် အသိဉာဏ်ပညာ နည်းသည့်သူများပင် ဖြစ်ကြသည်။ သို့ရာတွင် သူတို့သည် အသိ မရှိကြပေ။

And when they meet those who believe, they say: "We believe," but when they are alone with their Shayatin (devils - polytheists, hypocrites, etc.), they say: "Truly, we are with you; verily, we were but mocking."

ထို့ပြင် ၎င်း(အယောင်ဆောင်) သူများသည် အီမာန် ယုံကြည်သူများနှင့် တွေ့ဆုံကြသောအခါ ကျွန်ုပ်တို့သည်(လည်း) အီမာန် ယုံကြည်ကြပါသည်ဟု ပြောဆိုကြသည်။ ၎င်းနောက် သူတို့သည် သူတို့၏ (ယုတ်မာသော) ခေါင်းဆောင်များနှင့် သီးသန့်တွေ့ဆုံကြသောအခါ အမှန်စင်စစ် (သာသနာတွင်) ကျွန်ုပ်တို့သည် အသင်တို့နှင့် အတူတကွ ဖြစ်ကြပါသည်၊ အမှန်စင်စစ် ကျွန်ုပ်တို့သည် (သူတို့အား အီမာန် ယုံကြည်မှုကို ဟန်ဆောင် ဖော်ထုတ်ပြပြီး) ပြက်ရယ် ပြောင်လှောင်သူများသာ ဖြစ်ကြပါသည်ဟု ပြောဆိုကြသည်။

Allah mocks at them and gives them increase in their wrong-doings to wander blindly.

(သို့ဖြစ်ရာ) အလ္လာဟ် အရှင်မြတ်သည် သူတို့အား (ပြန်လည်) ပြက်ရယ်ပြု (တုံ့ပြန် အစားပေး) လိုက်တော်မူသည်၊ ထို့ပြင် အရှင်မြတ်သည် သူတို့အား သူတို့၏ ကုဖ်ရ်ငြင်းပယ် လမ်းလွဲမှုထဲ၌ တဝဲလည်လည် ဖြစ်လျက် (ရှိနေစေရန် အရှည်)ဆွဲ ထားလိုက်တော်မူသည်။

These are they who have purchased error for guidance, so their commerce was profitless. And they were not guided.

ထိုသူတို့သည် လမ်းမှားကို လမ်းမှန်နှင့် အလဲအလှယ် လုပ်ပြီး ဝယ်ယူလိုက်ကြ သူများသာ ဖြစ်ကြသည်။ ထို့ကြောင့် သူတို့၏ အရောင်းအဝယ်သည် (သူတို့အား) အကျိုးအမြတ် မပေးသည့်အပြင် သူတို့သည် လမ်းမှန်ရရှိသူများလည်း မဟုတ်ခဲ့ကြတော့ပေ။

Their likeness is as the likeness of one who kindled a fire; then, when it lighted all around him, Allah took away their light and left them in darkness. (So) they could not see.

သူတို့၏ ပမာသည် အကြင်သူနှင့် တူသည်၊ ထိုသူသည် မီးကိုမွှေးခဲ့၏။ သို့ဖြစ်ရာ ၎င်း၏ အနီးအနားမှ အရာများသည် အလင်းရောင် ရရှိသွားကြသောအခါ အလ္လာဟ် အရှင်မြတ်သည် ၎င်းတို့၏ လင်းရောင်ခြည်ကို ယူသွား လိုက်တော်မူသည်။ ထို့နောက် အရှင်မြတ်သည် သူတို့အား အမှောင်များထဲ၌ စွန့်လွှတ် ထားခဲ့လိုက်သည့်အပေါ် သူတို့သည် (မည်သည့်အရာကိုမျှ) မမြင်ကြရတော့ပေ။

They are deaf, dumb, and blind, so they return not (to the Right Path).

(ထိုအယောင်ဆောင်သူများသည်) နားပင်းသူများ၊ ဆွံ့အသူများနှင့် မျက်စိကန်းသူများ ဖြစ်ကြသည့်အတွက် သူတို့သည် (အမှန်တရားဘက်သို့) ပြန်လှည့်ကြတော့မည် မဟုတ်ပေ။

Or like a rainstorm from the sky, wherein is darkness, thunder, and lightning. They thrust their fingers in their ears to keep out the stunning thunderclap for fear of death. But Allah ever encompasses the disbelievers (i.e. Allah will gather them all together).

သို့မဟုတ်၊ (ထိုအယောင်ဆောင် သူများသည်) အမှောင်များ (အထပ်ထပ်)နှင့် မိုးချုန်းသံအပြင် လျှပ်စီးလက်ခြင်းလည်း ပါဝင်သော ကောင်းကင်မှ သည်းထန်စွာ ရွာသွန်းသည့်မိုး (ထဲ၌ ရှိနေသူများ)နှင့် ပမာတူကြသည်။ သူတို့သည် မိုးကြိုး ပစ်သံများကြောင့် သေရမည်ကိုကြောက်ပြီး၊ သူတို့၏ လက်ချောင်းများကို သူတို့၏ နားများတွင် (ထိုးပြီး ပိတ်ဆို့) ပြုလုပ် ထားလိုက်ကြသည်။ ထို့ပြင် အလ္လာဟ် အရှင်မြတ်သည် မယုံကြည်သော ကာဖိရ် ငြင်းပယ်သူများအား (မည်သည့် နေရာကိုမျှ ထွက်ပြေး၍ မရရန် တန်ခိုးတော်နှင့်) ဝန်းရံ ထားတော်မူသောအရှင် ဖြစ်တော်မူသည်။

The lightning almost snatches away their sight, whenever it flashes for them, they walk therein, and when darkness covers them, they stand still. And if Allah willed, He could have taken away their hearing and their sight. Certainly, Allah has power over all things.

လျှပ်စီးလက်ခြင်းသည် သူတို့၏ အမြင်အာရုံများကို ဆတ်ခနဲ ယူသွားမည့် ဆဲဆဲဖြစ်သည်။ ထိုလျှပ်စီး လက်ခြင်းသည် သူတို့အတွက် လင်းဝင်းမှု ပြုလုပ်ပေးသည့် အခါတိုင်း သူတို့သည် ထိုအလင်းရောင် ထဲတွင် သွားလာမှု ပြုကြသည်။ ၎င်းနောက် သူတို့အပေါ်တွင် အမှောင် ကျရောက် လာပြန်သောအခါ သူတို့သည် ရပ်တန့် နေလိုက်ကြသည်။ ထို့ပြင် အကယ်၍ အလ္လာဟ် အရှင် အလိုရှိတော်မူခဲ့ပါလျှင် အရှင်မြတ်သည် သူတို့၏ အကြားများနှင့် သူတို့၏ အမြင်များကို မုချ ရုပ်သိမ်း ပစ်တော်မူခဲ့လိမ့်မည်။ အမှန်စင်စစ် အလ္လာဟ် အရှင်မြတ်သည် အရာရာတိုင်း အပေါ်တွင် အလွန် စွမ်းဆောင် နိုင်တော်မူသောအရှင် ဖြစ်တော်မူသည်။

O mankind! Worship your Lord (Allah), Who created you and those who were before you so that you may become Al-Muttaqun (the pious - see V. 2:2).

အို-လူသား အပေါင်းတို့၊ အသင်တို့သည် ကြောက်ရွံ့ အပြစ်ရှောင် ကောင်းကျိုး ဆောင်သူများ ဖြစ်ကြရန်အတွက် အသင်တို့အား ဖန်ဆင်းမွေးမြူတော်မူသော အရှင်ကို ခဝပ်ကိုးကွယ်ကြပါ။ ထိုအရှင်သည် အသင်တို့ကို သာမက အသင်တို့ မတိုင်မီ ရှိသူများကိုလည်း ဖန်ဆင်းတော်မူခဲ့သည့် အရှင် ဖြစ်တော်မူသည်။

Who has made the earth a resting place for you, and the sky as a canopy, and sent down water (rain) from the sky and brought forth therewith fruits as a provision for you. Then do not set up rivals unto Allah (in worship) while you know (that He Alone has the right to be worshipped).

ထိုအရှင်မြတ်သည် အသင်တို့အတွက် ကမ္ဘာမြေကြီးကို အခင်းအဖြစ်နှင့် ကောင်းကင်ကို အမိုးအဖြစ် ပြုလုပ် ပေးတော်မူခဲ့သည်။ ထို့ပြင် အရှင်မြတ်သည် ကောင်းကင်မှ မိုးရေကို ရွာသွန်း စေတော်မူခဲ့ပြီး အသင်တို့အတွက် စားနပ်ရိက္ခာအဖြစ် ထိုမိုးရေဖြင့် အသီးအနှံများကို ထွက်ပေါ် စေတော်မူခဲ့သည်။ သို့ဖြစ်ရာ အသင်တို့သည် အသင်တို့ သိနေကြပါလျက် အလ္လာဟ် အရှင်မြတ်နှင့် ယှဉ်တွဲ ကိုးကွယ်မှုများ မပြုလုပ်ကြနှင့်။

And if you (Arab pagans, Jews, and Christians) are in doubt concerning that which We have sent down (i.e. the Quran) to Our slave (Muhammad Peace be upon him), then produce a Surah (chapter) of the like thereof and call your witnesses (supporters and helpers) besides Allah, if you are truthful.

ထို့ပြင် အကယ်၍ အသင်တို့သည် ငါအရှင်မြတ်က ငါအရှင်မြတ်၏ ကျွန်(ဖြစ်သူ တမန်တော် မုဟမ္မဒ်) အပေါ် ချပေးတော်မူခဲ့သည့် အရာ (ကုရ်အာန် ကျမ်းတော်မြတ်)ကို (ငါအရှင်၏ ထံမှမဟုတ်၊ မုဟမ္မဒ်သည် မိမိသဘောနှင့် ပြောခဲ့သည်ဟု အသင်တို့) သံသယ ဖြစ်ခဲ့ကြသည်ဆိုလျှင် အသင်တို့ အနေဖြင့် (စကားကြွယ်ဝသည့် အရဗ်များပီသစွာ ငါအရှင်မြတ် ချပေးတော်မူခဲ့သော) ထို(ကုရ်အာန်)နှင့် တူသည့် စူရဟ်ကဏ္ဍ တစ်ပုဒ်(မျှ ရေးသားပြုစုပြီး) ယူဆောင် လာကြပါ။ ထို့နောက် (တမန်တော် မုဟမ္မဒ်၏ စကားဟု အသင်တို့ ပြောသည်မှာ မှန်မည်ဆိုလျှင်) အသင်တို့သည် စကားမှန် ပြောသူများ ဖြစ်ကြမည်ဆိုလျှင် အလ္လာဟ် အရှင်မြတ် မှလွဲ၍ အသင်တို့ကို သက်သေ ခံပေးမည့်သူ (ကူညီမည့်သူ)များကို လည်း ခေါ်ဆောင် လာခဲ့ကြပါ။

But if you do it not, and you can never do it, then fear the Fire (Hell) whose fuel is men and stones, prepared for the disbelievers.

ထို့နောက် (အရဗ်များသည် လူရေးသည့် ကုရ်အာန်ဟု ပြောပြီး လက်တွေ့ မရေးနိုင် ကြသောအခါ အလ္လာဟ် အရှင်မြတ်က သူတို့အား မိန့်ကြားတော်မူသည်) အကယ်၍ အသင်တို့သည် (အတိတ်၌ ကုရ်အာန် ကျမ်းတော်မြတ်နှင့် ပတ်သက်၍ ယှဉ်ပြိုင်မှုများ) မပြုလုပ် နိုင်ခဲ့ကြဘူးဆိုလျှင်၊ ထို့ပြင် (အနာဂတ်၌လည်း) မည်သည့်အခါမှ အသင်တို့ ပြုလုပ်နိုင်ကြမည် မဟုတ်ပေ။ သို့ဖြစ်ရာ အသင်တို့သည် အကြင်ငရဲမီးကို ကြောက်ရွံ့ ရှောင်ကြဉ်ကြပါ။ ထိုငရဲမီး၏ မီးစာသည် (ငြင်းပယ်သော ကာဖိရ်) လူသားများနှင့် (ကာဖိရ်များ၏ ကိုးကွယ်ရာ) ကျောက်တုံးများ ဖြစ်သည်။ ထိုငရဲမီးသည် ကာဖိရ် ငြင်းပယ်သူများ အတွက် အသင့် ပြုလုပ်ထားပြီး ဖြစ်သည်။

And give glad tidings to those who believe and do righteous good deeds, that for them will be Gardens under which rivers flow (Paradise). Every time they will be provided with a fruit therefrom, they will say: "This is what we were provided with before," and they will be given things in resemblance (i.e. in the same form but different in taste) and they shall have therein Azwajun Mutahharatun (purified mates or wives), (having no menses, stools, urine, etc.) and they will abide therein forever.

၎င်းနောက် အသင် (တမန်တော်)သည် အီမာန် ယုံကြည်ပြီး ကောင်းမြတ်သော လုပ်ရပ်များ ပြုလုပ်သည့် သူများကို သတင်းကောင်း ပေးလိုက်ပါ။ အမှန်စင်စစ် ၎င်းသူတို့အတွက် ဂျန္နသ်သုခဘုံများ ရှိသည်။ ထိုသုခဘုံများ၏ အောက်တွင် စမ်းရေချောင်းများ စီးဆင်းနေသည်။ ၎င်း(သုခဘုံသား)တို့သည် ထိုသုခဘုံထဲမှ သစ်သီးဝလံ ကျွေးမွေးခံရသည့် အခါတိုင်းတွင် “ဤ သစ်သီးဝလံသည် ယခင် (လောကမှာရှိစဉ်)က ကျွန်ုပ်တို့ကို ကျွေးမွေးခံခဲ့ရပြီး ဖြစ်သည်”ဟု ပြောဆိုကြလိမ့်မည်။ ၎င်းနောက် သူတို့သည် (အရသာကွဲပြီး) ပုံသဏ္ဌာန်တူသော သစ်သီးဝလံကိုလည်း ကျွေးမွေး ခံကြရပေဦးမည်။ ထို့ပြင် သူတို့အတွက် သုခဘုံထဲတွင် စင်ကြယ်သန့်ပြန့်သည့် ဇနီးကြင်ရာများလည်း ရှိကြပေဦးမည်။ ထို့ပြင် သူတို့သည် သုခဘုံထဲတွင် အမြဲထာဝရ စံမြန်းနေထိုင် ကြမည့်သူများ ဖြစ်ကြမည်။

Verily, Allah is not ashamed to set forth a parable even of a mosquito or so much more when it is bigger (or less when it is smaller) than it. And as for those who believe, they know that it is the Truth from their Lord, but as for those who disbelieve, they say: "What did Allah intend by this parable?" By it He misleads many, and many He guides thereby. And He misleads thereby only those who are Al-Fasiqun (the rebellious, disobedient to Allah).

အမှန်စင်စစ် အလ္လာဟ် အရှင်မြတ်သည် ခြင်ကောင်ဖြင့်ပင် ဖြစ်စေ၊ ခြင်ကောင်ထက် သေးငယ်သောအရာ သို့မဟုတ် ကြီးမားသောအရာဖြင့်ပင် ဖြစ်စေ ပုံပမာ ခိုင်းနှိုင်း ပြခြင်းကို ရှက်တော်မမူပေ။ သို့ဖြစ်ရာ မုအ်မင်န် ယုံကြည်သူများကမူ ထိုပုံဆောင်ချက်ကို သူတို့အား ဖန်ဆင်းမွေးမြူတော်မူသော အရှင်သခင့် ထံတော်မှ အမှန်ပင် ဖြစ်သည်ဟူ၍ သိနားလည်ကြသည်။ သို့ရာတွင် ကာဖိရ် ငြင်းပယ်သူများကမူ (ကဲ့ရဲ့ပြစ်တင်သည့် အနေဖြင့်) အလ္လာဟ် အရှင်မြတ်သည် ဤပုံပမာဖြင့် မည်သည့်အရာကို ရည်ရွယ် တော်မူခဲ့ပါသနည်းဟု ပြောဆိုကြသည်။ (အလ္လာဟ်) အရှင်မြတ်သည် ထိုပုံပမာဖြင့် အမြောက်အမြားကို လမ်းမှား ပို့ဆောင်တော်မူပြီး ထိုပုံပမာဖြင့် အမြောက်အမြားကို လမ်းမှန် ညွှန်ကြား ပြသပို့ဆောင်တော်မူသည်။ ထို့ပြင် (စင်စစ် အလ္လာဟ်) အရှင်မြတ်သည် ထိုပုံပမာဖြင့် (အရှင်မြတ်၏ အမိန့်တော်ကို) ဖီဆန်သူများမှလွဲ၍ (မည်သူ့ကိုမျှ) လမ်းလွဲစေတော်မမူပေ။

Those who break Allah's Covenant after ratifying it, and sever what Allah has ordered to be joined (as regards Allah's Religion of Islamic Monotheism, and to practise its legal laws on the earth and also as regards keeping good relations with kith and kin), and do mischief on earth, it is they who are the losers.

ထိုသူများသည် အလ္လာဟ် အရှင်မြတ်နှင့် ကတိသစ္စာ ခိုင်မာစွာ ပြုပြီးနောက်မှ ထိုကတိကဝတ်ကို ဖောက်ဖျက်ကြသည်။ ထို့ပြင် ၎င်းတို့သည် အလ္လာဟ် အရှင်မြတ်က (ဆွေမျိုးသားချင်းများနှင့် ရင်းနှီးစွာ) ပေါင်းသင်း ဆက်ဆံရန် အမိန့်ချ ထားတော်မူသည်ကိုလည်း အဆက်ဖြတ်ကြသည်။ ထို့ပြင် သူတို့သည် ကမ္ဘာမြေပေါ်၌လည်း ဖျက်လိုဖျက်ဆီး ပြုလုပ်ကြသည်။ (စင်စစ်) သူတို့သာ ပျက်စီး ဆုံးရှုံးမည့်သူများ ဖြစ်ကြသည်။

How can you disbelieve in Allah? Seeing that you were dead and He gave you life. Then He will give you death, then again will bring you to life (on the Day of Resurrection) and then unto Him you will return.

အသင်တို့သည် အလ္လာဟ် အရှင်မြတ်အား မည်သည့်နည်းဖြင့် ငြင်းပယ်ကြမည်နည်း။ (စင်စစ်) အသင်တို့သည် သေသူ သက်မဲ့များသာ ဖြစ်ခဲ့ကြပြီး နောက်တွင် အရှင်မြတ်သည် အသင်တို့အား အသက် ရှင်သန်စေတော်မူခဲ့သည်။ ၎င်းနောက် တစ်ဖန် အရှင်မြတ်သည် အသင်တို့အား သေစေတော်မူဦးမည်။ ထို့နောက် တစ်ဖန် အရှင်မြတ်သည် အသင်တို့အား ရှင်စေတော်မူဦးမည်။ ၎င်းနောက်တွင် အသင်တို့သည် ထိုအရှင်မြတ် ထံတော်သို့ ပြန်လည်ရောက်ရှိစေခြင်း ခံကြရမည်။

He it is Who created for you all that is on earth. Then He Istawa (rose over) towards the heaven and made them seven heavens and He is the All-Knower of everything.

ထိုအရှင်မြတ်သည် အသင်တို့အတွက် မြေပထဝီ၌ အလုံးစုံသော အရာကို ဖန်ဆင်းတော်မူခဲ့သည်။ ၎င်းနောက် အရှင်မြတ်သည် ကောင်းကင် ဘက်သို့ လှည့်တော်မူခဲ့ပြီး မိုးခုနှစ်ထပ်ကို နေသားတကျဖြစ်ရန် ပြုလုပ်တော်မူခဲ့သည်။ ထို့ပြင် အရှင်မြတ်သည် အရာရာတိုင်းအား အကြွင်းမဲ့ သိရှိတော်မူသော အရှင် ဖြစ်တော်မူသည်။

And (remember) when your Lord said to the angels: "Verily, I am going to place (mankind) generations after generations on earth." They said: "Will You place therein those who will make mischief therein and shed blood, - while we glorify You with praises and thanks (Exalted be You above all that they associate with You as partners) and sanctify You." He (Allah) said: "I know that which you do not know."

ထို့ပြင် တစ်ခါတွင် အသင်(တမန်တော်)အား ဖန်ဆင်း မွေးမြူတော်မူသော အရှင်သည် ကောင်းကင်တမန်များအား အမှန်စင်စစ် ငါအရှင်သည် ကမ္ဘာမြေပေါ်၌ (လူသားများ၏ ဖခင် အာဒမ်ကို) ကိုယ်စားလှယ် တစ်ဦး(အဖြစ်) ခန့်အပ်တော်မူမည်ဟု အမိန့်ရှိ တော်မူသောအခါ ကောင်းကင်တမန်များသည် (ယခုကဲ့သို့) လျှောက်ထားကြသည်။ (အို-အရှင်) ကျွန်ုပ်တို့သည် အရှင်မြတ် သန့်ပြန့် စင်ကြယ်တော်မူကြောင်းကို အရှင်မြတ်၏ ချီးမွမ်းမှု နှင့်တကွ ပြောဆိုတသ နေကြရုံမက အရှင်မြတ်သာ မြင့်မြတ်တော်မူကြောင်းကိုပါ ကျွန်ုပ်တို့ ပြောဆိုတသနေကြပါလျက် ထိုကမ္ဘာမြေတွင် ပျက်စီးရာပျက်စီးကြောင်း ပြုလုပ်၍ (အချင်းချင်း သတ်ဖြတ်ပြီး) သွေးထွက်သံယို ပြုလုပ်ကြမည့်သူများကို ကိုယ်စားလှယ် ခန့်အပ်တော်မူပါမည်လော။ (ထိုအခါ) အရှင်မြတ်သည် အသင်တို့မသိသည့်အရာများကို အမှန်မုချ ငါအရှင်မြတ် သိရှိတော်မူသည်ဟု ပြောဆို မိန့်ကြားတော်မူခဲ့သည်။

And He taught Adam all the names (of everything), then He showed them to the angels and said, "Tell Me the names of these if you are truthful."

ထို့ပြင် အရှင်မြတ်သည် (လူသားအားလုံး၏ ဖခင်) အာဒမ်အား (အရာဝတ္ထုများ၏) အမည်များ အားလုံးကို သင်ပေးတော်မူခဲ့သည်။ ၎င်းနောက် အရှင်မြတ်သည် ထိုအမည်များ ပေးထားသည့်အရာ အားလုံးတို့ကို ကောင်းကင်တမန်များ ရှေ့တွင် ပြသတော်မူခဲ့ပြီး မိန့်ကြားတော်မူခဲ့သည်။ အသင်တို့သည် အမှန်စကား ပြောဆိုသူများ ဖြစ်ကြလျှင် ဤအရာဝတ္ထုများ၏ အမည်များကို ငါအရှင်မြတ်အား ပြောပြကြပါ။

They (angels) said: "Glory be to You, we have no knowledge except what you have taught us. Verily, it is You, the All-Knower, the All-Wise."

ကောင်းကင်တမန်များက ပြောဆိုခဲ့ကြသည်၊ (အို-အရှင်၊) အရှင်မြတ်သည် ချို့တဲ့မှုဟူသမျှမှ သန့်ရှင်း စင်ကြယ်တော်မူပါသည်။ အရှင်မြတ်သည် ကျွန်ုပ်တို့အား သင်ပေးထားသည် မှလွဲ၍ ကျွန်ုပ်တို့တွင် (မည်သည့်) အသိမျှ မရှိပါ။ အမှန်မုချ အရှင်မြတ်သည် သာလျှင် အကြွင်းမဲ့ သိတော်မူသောအရှင်၊ ပညာဉာဏ် အမြော်အမြင်နှင့် အလွန် ပြည့်စုံတော်မူသော အရှင် ဖြစ်တော်မူပါသည်။

He said: "O Adam! Inform them of their names," and when he had informed them of their names, He said: "Did I not tell you that I know the Ghaib (unseen) in the heavens and the earth, and I know what you reveal and what you have been concealing?"

အရှင်မြတ်က အမိန့်ရှိတော်မူခဲ့သည်။ အို-အာဒမ်၊ အသင်သည် ကောင်းကင်တမန်များအား ယင်း(အရာဝတ္ထု)တို့၏ အမည်များကို ပြောပြလိုက်ပါ။ ထို့နောက် ၎င်း(လူသား အားလုံး၏ ဖခင်အာဒမ်)က ၎င်းတို့အား ယင်း(အရာဝတ္ထု)တို့၏ အမည်များကို ပြောပြခဲ့သောအခါ အရှင်မြတ်သည် (ကောင်းကင်တမန်များအား) မိန့်ကြားတော်မူခဲ့သည်။ ငါအရှင်မြတ်သည် ကောင်းကင်များနှင့် မြေပထဝီ၏ အကွယ်(မှလျှို့ဝှက်ချက်)ကို သိရှိတော်မူသည်ဟု အသင်တို့အား မိန့်ကြားတော် မမူခဲ့သလော။ ထို့ပြင် ငါအရှင်မြတ်သည် အသင်တို့ ထုတ်ဖော် ပြောဆိုသည်များကို သာမက အသင်တို့ လျှို့ဝှက်ထားသည် များကိုလည်း သိရှိတော်မူသည်။

And (remember) when We said to the angels: "Prostrate yourselves before Adam.". And they prostrated except Iblis (Satan), he refused and was proud and was one of the disbelievers (disobedient to Allah).

ထို့ပြင် ငါအရှင်မြတ်သည် ကောင်းကင်တမန်များအား အသင်တို့သည် အာဒမ်ကို ဦးချကြဟု အမိန့်ပေးတော်မူသည့်အခါ အိဗ်လီစ်မှလွဲ၍ ၎င်းတို့ အားလုံးသည် (အာဒမ်ကို) ဦးချခဲ့ကြသည်။ အိဗ်လီစ်မှာမူ ငြင်းပယ်ပြီး မာန ထောင်လွှားခဲ့သည်။ ထို့နောက် သူသည် ကာဖိရ်များထဲ၌ ပါဝင်သွားခဲ့တော့သည်။

And We said: "O Adam! Dwell you and your wife in the Paradise and eat both of you freely with pleasure and delight of things therein as wherever you will, but come not near this tree or you both will be of the Zalimun (wrong-doers)."

၎င်းပြင် ငါအရှင်မြတ်က မိန့်ကြားတော်မူခဲ့သည်၊ အို-အာဒမ်၊ အသင်နှင့် အသင်၏ ဇနီးကြင်ရာတို့သည် ဂျန္နသ်သုခဘုံတွင် နေထိုင်ပြီး အသင်တို့ နှစ်ဦးသည် ထိုသုခဘုံတွင် အသင်တို့နှစ်ဦး အလိုရှိသည့်နေရာမှ (စိတ်ဆန္ဒရှိသမျှ) ဖောသီစွာ စားသုံးကြပါ။ ထို့ပြင် အသင်တို့ နှစ်ဦးသည် ဤအပင်၏အနီးကို မကပ်ကြနှင့်။ ထိုသို့ (ကပ်ခဲ့သည်) ဆိုလျှင် အသင်တို့ နှစ်ဦးသည် အပြစ် ကျူးလွန်သူများထဲ၌ ပါဝင်သွားလိမ့်မည်။

Then the Shaitan (Satan) made them slip therefrom (the Paradise), and got them out from that in which they were. We said: "Get you down, all, with enmity between yourselves. On earth will be a dwelling place for you and an enjoyment for a time."

ထို့နောက် ရှိုင်သွာန်သည် သူတို့ နှစ်ဦးအား ထိုသစ်ပင်နှင့် ပတ်သက်၍ (သွေးဆောင် ဖြားယောင်းကာ) တိမ်းပါး ချွတ်ချော်စေခဲ့သည်။ ၎င်းပြင် သူတို့ နှစ်ဦးရှိသောနေရာ (ဂျန္နသ်မှ) သူတို့နှစ်ဦးအား ထွက်စေခဲ့သည်။ ထို့နောက် ငါအရှင်မြတ်က မိန့်ကြားတော်မူခဲ့သည်။ အသင်တို့ (ဤနေရာမှ) ဆင်းသွားကြ၊ အသင်တို့ထဲမှ အချို့သည် အချို့အတွက် ရန်သူများပင် ဖြစ်ကြမည်။ ထို့ပြင် အသင်တို့အတွက် ကမ္ဘာမြေပြင်တွင် အချိန်တစ်ခုအထိ နေရာထိုင်ခင်းနှင့် အကျိုးခံစားရမှု ရှိလိမ့်မည်။

Then Adam received from his Lord Words. And his Lord pardoned him (accepted his repentance). Verily, He is the One Who forgives (accepts repentance), the Most Merciful.

ထို့နောက် (လူသား အားလုံး၏ဖခင်) အာဒမ်သည် ၎င်းအား ဖန်ဆင်း မွေးမြူတော်မူသော အရှင်မြတ်ထံမှ အချို့ (ခွင့်လွှတ် အသနားခံနည်း) စကားရပ်များကို သင်ယူခဲ့(ပြီး ဝန်ချတောင်းပန် အသနားခံလိုက်)သည်။ ထို့အတွက် အရှင်မြတ်သည် (၎င်းဘက်သို့ သနား ကရုဏာတော်နှင့် လှည့်ပြီး ၎င်း၏ ဝန်ချတောင်းပန်မှုကို) လက်ခံ ခွင့်လွှတ်လိုက်တော်မူခဲ့သည်။ အမှန်စင်စစ် အရှင်မြတ်သာလျှင် အမှားဝန်ခံမှုကို အကြိမ်ကြိမ် လက်ခံ ခွင့်လွှတ်တော်မူသော အရှင်၊ အလွန် သနား ကြင်နာတော်မူသောအရှင် ဖြစ်တော်မူသည်။

We said: "Get down all of you from this place (the Paradise), then whenever there comes to you Guidance from Me, and whoever follows My Guidance, there shall be no fear on them, nor shall they grieve.

ငါအရှင်မြတ် မိန့်ကြားတော်မူခဲ့သည်။ အသင်တို့အားလုံး ၎င်း(ဂျန္နသ် သုခဘုံ)မှ ဆင်းသွားလိုက်ကြပါ။ ထို့နောက် အကယ်၍ အသင်တို့ထံသို့ ငါအရှင်မြတ်ထံမှ တရားလမ်းညွှန်မှု အမှန်မုချ ကျရောက်လာလျှင် မည်သူမဆို ငါအရှင်မြတ်၏ လမ်းညွှန်မှုကို လိုက်နာပါမူ ထိုသူများအပေါ်၌ စိုးရိမ်ကြောက်ရွံ့စရာလည်း ရှိမည်မဟုတ်သည့်အပြင် သူတို့သည် ပူဆွေးကြရမည်လည်း မဟုတ်ပေ။

But those who disbelieve and belie Our Ayat (proofs, evidences, verses, lessons, signs, revelations, etc.) such are the dwellers of the Fire, they shall abide therein forever.

ထို့ပြင် အကြင်သူတို့သည် ငြင်းပယ်ခဲ့ကြပြီး ငါအရှင်မြတ်၏ တရားတော်များကို မဟုတ်မမှန်ဟု လိမ်လည် ပြောဆိုခဲ့ကြသည်၊ ထိုသူများသည် ငရဲသားများပင် ဖြစ်ကြသည်။ သူတို့သည် ထိုငရဲထဲတွင် အမြဲထာဝစဉ် နေကြရမည့်သူများ ဖြစ်ကြသည်။

O Children of Israel! Remember My Favour which I bestowed upon you, and fulfill (your obligations to) My Covenant (with you) so that I fulfill (My Obligations to) your covenant (with Me), and fear none but Me.

အို-အစ္စရာအီလ် မျိုးနွယ်ဝင်အပေါင်းတို့၊ အသင်တို့အပေါ် ငါအရှင် ကျေးဇူး ပြုတော်မူထားခဲ့သည့် ဂုဏ်ကျေးဇူးတော်များကို သတိရကြပါ။ ထို့နောက် အသင်တို့သည် ငါအရှင်မြတ်နှင့် ချုပ်ဆိုထားသော ကတိသစ္စာကို ပြည့်ဝအောင် ဆောင်ရွက်ကြပါ၊ (သို့ဖြစ်လျှင်) ငါအရှင်မြတ်သည်လည်း အသင်တို့နှင့် ချုပ်ဆိုထားသော ကတိသစ္စာကို ပြည့်ဝအောင် ဆောင်ရွက် ပေးတော်မူမည်။ သို့ဖြစ်ရာ အသင်တို့သည် ငါအရှင်မြတ်ကိုသာ ကြောက်ရွံ့ကြပါ။

And believe in what I have sent down (this Quran), confirming that which is with you, [the Taurat (Torah) and the Injeel (Gospel)], and be not the first to disbelieve therein, and buy not with My Verses [the Taurat (Torah) and the Injeel (Gospel)] a small price (i.e. getting a small gain by selling My Verses), and fear Me and Me Alone. (Tafsir At-Tabari, Vol. I, Page 253).

ထို့ပြင် အသင်တို့သည် ငါအရှင်မြတ် ချပေးတော်မူခဲ့သော အရာ (ကုရ်အာန် ကျမ်းတော်)ကို အီမာန် ယုံကြည်ကြပါ၊ ထို(ကုရ်အာန်) ကျမ်းတော်သည် အသင်တို့ ထံတွင်ရှိသော ကျမ်းဂန်များကို ထောက်ခံသော ကျမ်းဖြစ်သည်။ ထို့ပြင် အသင်တို့သည် ထို(ကုရ်အာန်) ကျမ်းတော်မြတ်အား ပထမဦးဆုံး ငြင်းဆိုသူများ မဖြစ်ကြနှင့်။ ထို့ပြင် အသင်တို့သည် ငါအရှင်မြတ်၏ တရားများကို တန်ဖိုး အနည်းငယ်ဖြင့် လဲလှယ် ရောင်းချခြင်း မပြုကြနှင့်။ ထို့ပြင် အသင်တို့သည် ငါအရှင်မြတ်ကိုသာ ကြောက်ရွံ့ကြပါ။

And mix not truth with falsehood, nor conceal the truth [i.e. Muhammad Peace be upon him is Allah's Messenger and his qualities are written in your Scriptures, the Taurat (Torah) and the Injeel (Gospel)] while you know (the truth).

ထို့ပြင် အသင်တို့သည် အမှန်(တရား)ကို အမှား (မတရား)ဖြင့် မရောနှောကြနှင့်။ ထို့ပြင် အသင်တို့သည် အမှန်တရားကို သိပါလျက်နှင့် ဖုံးကွယ် ထိမ်ချန်၍ မထားကြနှင့်။

And perform As-Salat (Iqamat-as-Salat), and give Zakat, and Irka' (i.e. bow down or submit yourselves with obedience to Allah) along with Ar-Raki'un.

ထို့ပြင် အသင်တို့သည် စွလာသ် ဝတ်ပြုကြပါ။ ထို့ပြင် အသင်တို့သည် ဇကာသ် ပေးဆောင်ကြပါ။ ထို့ပြင် အသင်တို့သည် ကိုင်းညွတ် ရိုကျိုးသူများနှင့် အတူတကွ ကိုင်းညွတ် ရိုကျိုးကြပါ။

Enjoin you Al-Birr (piety and righteousness and each and every act of obedience to Allah) on the people and you forget (to practise it) yourselves, while you recite the Scripture [the Taurat (Torah)]! Have you then no sense?

အသင်တို့သည် လူများအား ကောင်းမှုပြုလုပ်ရန် အမိန့် ပေးနေကြပြီး အသင်တို့ကိုယ် အသင်တို့ကိုမူ မေ့လျော့နေကြသလော။ (စင်စစ်) အသင်တို့သည် ကျမ်းဂန်ကို ဖတ်ရွတ်နေကြပါလျက် အသင်တို့သည် ထို့နောက်တွင်လည်း အသိ မရှိကြလေသလော။

And seek help in patience and As-Salat (the prayer) and truly it is extremely heavy and hard except for Al-Khashi'un [i.e. the true believers in Allah - those who obey Allah with full submission, fear much from His Punishment, and believe in His Promise (Paradise, etc.) and in His Warnings (Hell, etc.)].

ထို့ပြင် အသင်တို့သည် သည်းခံခြင်းနှင့် စွလာသ် ဝတ်ပြုခြင်းတို့ဖြင့် (အရှင်မြတ် ထံတွင်) အကူအညီ တောင်းခံကြပါ။ ထို့ပြင် အမှန်စင်စစ် ထိုစွလာသ် ဝတ်ပြုမှုသည် ကြောက်ရွံ့ ရိုကျိုးသူများမှလွဲ၍ (အခြားသူများအတွက်) အလွန် (ခက်ခဲ) ကြီး(လေး)သည့် တာဝန်ကြီး ဖြစ်သည်။

(They are those) who are certain that they are going to meet their Lord, and that unto Him they are going to return.

ထို(ကြောက်ရွံ့ရိုကျိုး)သူများသည် သူတို့အား ဖန်ဆင်း မွေးမြူတော်မူသော အရှင်မြတ်ကို အမှန်မုချ ဖူးတွေ့ကြရမည့်သူများ ဖြစ်သည်ဟု ယုံကြည်ကြသည့်အပြင် ထိုအရှင်မြတ်ထံသို့ ပြန်လှည့်ကြရမည့် သူများဖြစ်သည် ဟူ၍လည်း ယုံကြည်ကြသည်။

O Children of Israel! Remember My Favour which I bestowed upon you and that I preferred you to the 'Alamin (mankind and jinns) (of your time period, in the past).

အို-အစ္စရာအီလ် မျိုးနွယ်အပေါင်းတို့၊ အသင်တို့အပေါ် ငါအရှင် ကျေးဇူးပြုတော်မူထားခဲ့သည့် ငါအရှင်မြတ်၏ ဂုဏ်ကျေးဇူးတော်များကို သာမက ငါအရှင် အသင်တို့အား (အသင်တို့ခေတ်ရှိ) စကြဝဠာအပေါင်းထက် မြင့်မြတ်မှု ချီးမြှင့်တော်မူခဲ့သည်ကိုလည်း သတိရကြပါ။

And fear a Day (of Judgement) when a person shall not avail another, nor will intercession be accepted from him nor will compensation be taken from him nor will they be helped.

ထို့ပြင် အသင်တို့သည် အကြင်နေ့အား ကြောက်ရွံ့၍ အပြစ်ရှောင် ကောင်းကျိုးဆောင်ကြပါ၊ ထိုနေ့တွင် မည်သူကမျှ မည်သူ့ကိုမျှ မည်သည့် အကျိုးကိုမျှ ပြုနိုင်မည် မဟုတ်ပေ။ ထို့ပြင် မည်သူ့ထံကမှ အသနားခံ လိုက်လံ ပြောဆိုပေးခြင်း ကိုလည်း လက်ခံခြင်း ခံရမည် မဟုတ်ပေ။ ၎င်းပြင် မည်သူ့ထံကမှ (အအ်မာလ် လုပ်ရပ်များကို) အစားထိုး လဲလှယ်ယူခြင်း ခံရမည်လည်း မဟုတ်ပေ။ ထို့ပြင် သူတို့သည် ကူညီခြင်း ခံကြရမည်လည်း မဟုတ်ပေ။

And (remember) when We delivered you from Fir'aun's (Pharaoh) people, who were afflicting you with a horrible torment, killing your sons and sparing your women, and therein was a mighty trial from your Lord.

ထို့ပြင် တစ်ခါတွင် ငါအရှင်သည် အသင်တို့အား ဖိရ်အောင်န်၏ အခြွေအရံများ(၏ အန္တရာယ်)မှ ကယ်တင်တော်မူခဲ့သည်။ သူတို့သည် အသင်တို့အား အလွန် ဆိုးရွားသည့် ဘေးဒုက္ခပေးကြသည်။ သူတို့သည် အသင်တို့၏ သားယောကျ်ားလေးများကို သတ်ဖြတ်ကြပြီး အသင်တို့၏ (သမီး)မိန်းမများကို (သေးသိမ်မှုထဲတွင် နစ်မြုပ်နေစေရန်) မသတ်ဘဲအရှင်ထားကြသည်။ ထို့ပြင် ၎င်း(ဘေးဒုက္ခ)ထဲတွင် အသင်တို့အား ဖန်ဆင်း မွေးမြူတော်မူသော အရှင်မြတ်ထံမှ ကြီးကျယ်သည့် စမ်းသပ်မှုရှိသည်။

And (remember) when We separated the sea for you and saved you and drowned Fir'aun's (Pharaoh) people while you were looking (at them, when the sea-water covered them).

ထို့ပြင် တစ်ခါတွင် ငါအရှင်သည် အသင်တို့အတွက် ပင်လယ်ကို ခွဲပြီး အသင်တို့အား (ဖိရ်အောင်န်၏ အခြွေအရံများ၏ ဘေးအန္တရာယ်မှ) ကယ်တင်တော်မူခဲ့သည်။ ထို့နောက် အသင်တို့ ကြည့်မြင်လျက် ရှိစဉ်၌ပင် ငါအရှင်သည် ဖိရ်အောင်န်၏ အခြွေအရံများအား နစ်မြုပ်စေတော်မူခဲ့သည်။

And (remember) when We appointed for Musa (Moses) forty nights, and (in his absence) you took the calf (for worship), and you were Zalimun (polytheists and wrong-doers, etc.).

ထို့ပြင် တစ်ခါတွင် ငါအရှင်သည် (တမန်တော်)မူစာအား ညပေါင်း လေးဆယ်၏ ကတိကဝတ်ကို ပြုတော်မူခဲ့သည်။ ထို့နောက် ၎င်း(တမန်တော်)၏ နောက်ကွယ်တွင် အသင်တို့သည် မတရား ကျူးလွန်သူများ ဖြစ်ကြလျက် နွားငယ်ကို (ကိုးကွယ်ရာအဖြစ်) ပြုလုပ်ခဲ့ကြသည်။

Then after that We forgave you so that you might be grateful.

၎င်းနောက် အသင်တို့သည် ထို(ကဲ့သို့ နွားငယ်အား ကိုးကွယ်ကြပြီး)သည့် နောက်၌ပင် အသင်တို့သည် ငါအရှင်မြတ်အား ကျေးဇူးသိကြရန် အတွက် ငါအရှင်သည် အသင်တို့အား ခွင့်လွှတ်တော်မူခဲ့သည်။

And (remember) when We gave Musa (Moses) the Scripture [the Taurat (Torah)] and the criterion (of right and wrong) so that you may be guided aright.

ထို့ပြင် တစ်ခါတွင် ငါအရှင်မြတ်သည် အသင်တို့ တရားလမ်းမှန် ရကြရန်အတွက် (တမန်တော်) မူစာအား (သောင်ရာသ်) ကျမ်းဂန်နှင့် အမှားအမှန် ခွဲခြားပေးသော အရာတို့ကို ပေးသနားတော်မူခဲ့သည်။

And (remember) when Musa (Moses) said to his people: "O my people! Verily, you have wronged yourselves by worshipping the calf. So turn in repentance to your Creator and kill yourselves (the innocent kill the wrongdoers among you), that will be better for you with your Lord." Then He accepted your repentance. Truly, He is the One Who accepts repentance, the Most Merciful.

ထို့ပြင် တစ်ခါတွင် (တမန်တော်) မူစာသည် ၎င်း၏ အမျိုးသားများကို ပြောကြားခဲ့သည်- အို-ကျွန်ုပ်၏ အမျိုးသားအပေါင်းတို့၊ အမှန်စင်စစ် အသင်တို့သည် နွားငယ်အား ပြုလုပ်(ကိုးကွယ်)၍ အသင်တို့ကိုယ်ကို အသင်တို့ နှိပ်စက်ခဲ့ကြပြီ၊ သို့ဖြစ်ရာ အသင်တို့သည် အသင်တို့အား ဖန်ဆင်း မွေးမြူတော်မူသော အရှင်မြတ်ထံတွင် ဝန်ချတောင်းပန် အသနားခံကြပါ။ ၎င်းပြင် အသင်တို့သည် အသင်တို့ အချင်းချင်း (ရှိရ်က် မပြုလုပ်သူက ရှိရ်က် ပြုလုပ်သူကို) သတ်ဖြတ်ကြပါ။ ထို(ဝန်ချတောင်းပန် အသနားခံသည့် အနေဖြင့် အချင်းချင်း သတ်ဖြတ်ခြင်း)သည် အသင်တို့အတွက် အသင်တို့အား ဖန်ဆင်းမွေးမြူတော်မူသော အရှင်မြတ်ထံတွင် ကောင်းမြတ်သည့် အရာဖြစ်သည်။ ထို့နောက် (အလ္လာဟ်) အရှင်မြတ်သည် အသင်တို့(၏ ဝန်ချတောင်းပန်ခြင်း)ကို သနား ကရုဏာနှင့် လှည့်ပြီး လက်ခံ ခွင့်လွှတ်တော်မူခဲ့သည်။ အမှန်စင်စစ် အရှင်မြတ်သည် အမှားဝန်ခံမှုကို အကြိမ်ကြိမ် လက်ခံခွင့်လွှတ်တော်မူသော အရှင်၊ အလွန်သနား ကြင်နာတော်မူသောအရှင် ဖြစ်တော်မူသည်။

And (remember) when you said: "O Musa (Moses)! We shall never believe in you till we see Allah plainly." But you were seized with a thunderbolt (lightning) while you were looking.

ထို့ပြင် တစ်ခါတွင် အသင်တို့က ပြောဆိုခဲ့ကြသည်- “အို-မူစာ၊ ကျွန်ုပ်တို့သည် အလ္လာဟ် အရှင်မြတ်အား မျက်ဝါးထင်ထင် မဖူးမြင်ရမချင်း ကျွန်ုပ်တို့သည် အသင့်ကို လုံးဝ ယုံကြည်ကြမည် မဟုတ်ပေ။” ထို(သို့ ပြောဆိုကြသည့် အတွက်)ကြောင့် အသင်တို့အား မိုးကြိုးလောင်မီးက ဖမ်းဆီးခဲ့သည်။ အသင်တို့သည်လည်း (ထိုအရာကို) တွေ့မြင်လျက် ရှိခဲ့ကြသည်။

Then We raised you up after your death, so that you might be grateful.

ထို့နောက် ငါအရှင်မြတ်သည် အသင်တို့ သေပြီးသည့် နောက်မှပင် အသင်တို့ ကျေးဇူး သိတတ်ကြရန် အသင်တို့အား တစ်ဖန် ရှင်ပြန်ထစေတော်မူခဲ့သည်။

And We shaded you with clouds and sent down on you Al-Manna and the quails, (saying): "Eat of the good lawful things We have provided for you," (but they rebelled). And they did not wrong Us but they wronged themselves.

ထို့ပြင် ငါအရှင်မြတ်သည် အသင်တို့အပေါ်၌ မိုးတိမ်ကို အရိပ် အာဝါသ ပြုလုပ်ပေးတော်မူခဲ့သည် သာမက ငါအရှင်မြတ်သည် နှင်းမုန့်နှင့် ငုံးသတ္တဝါ တစ်မျိုးကိုလည်း ချပေးတော်မူခဲ့သည်။ အသင်တို့သည် ငါအရှင်မြတ် ပေးသနားတော်မူသော ကောင်းမြတ်သည့် စားနပ်ရိက္ခာများကို စားသုံးကြပါ။ ထို့နောက် သူတို့သည် ငါအရှင်မြတ်အား နှိပ်စက်ညှဉ်းပန်းခဲ့ကြသည် မဟုတ်ပေ။ သို့ရာတွင် သူတို့ကိုယ်ကို သူတို့သာလျှင် နှိပ်စက် ညှဉ်းပန်းခဲ့ကြခြင်း ဖြစ်သည်။

And (remember) when We said: "Enter this town (Jerusalem) and eat bountifully therein with pleasure and delight wherever you wish, and enter the gate in prostration (or bowing with humility) and say: 'Forgive us,' and We shall forgive you your sins and shall increase (reward) for the good-doers."

ထို့ပြင် တစ်ခါတွင် ငါအရှင်မြတ်သည် မိန့်ကြားတော်မူခဲ့သည်-အသင်တို့သည် ဤမြို့ရွာသို့ ဝင်ရောက်ပြီး ထိုအထဲမှ မည်သည့် နေရာမှမဆို အသင်တို့ ကြိုက်နှစ်သက်ရာကို ဖောသီစွာ စားသုံးကြပါ။ ထို့ပြင် (မြို့)တံခါးကို ရိုကျိုး ဝပ်တွားလျက် ဝင်ကြပါ။ ၎င်းပြင် ဟိသွ်သွသွန် “ကျွန်ုပ်တို့၏ အပြစ်များကို ခွင့်လွှတ်တော်မူပါ”ဟု ဆိုကြပါ။ (ထိုအတိုင်း လိုက်နာကြလျှင်) ငါအရှင်သည် အသင်တို့၏ မှားယွင်းချက်များကို ခွင့်လွှတ်တော်မူမည်။ ထို့ပြင် ငါအရှင်သည် ကောင်းကျိုး ဆောင်ရွက်သူများအား (ကုသိုလ်အကျိုး) မကြာမီ ပိုတိုးပြီး ပေးသနားတော်မူမည်။

But those who did wrong changed the word from that which had been told to them for another, so We sent upon the wrong-doers Rijzan (a punishment) from the heaven because of their rebelling against Allah's Obedience. (Tafsir At-Tabari, Vol. I, Page 305).

ထို့နောက် မတရား ကျူးလွန်ကြသူများသည် သူတို့ကို ပြောကြားထားသည့် စကားနှင့် ဆန့်ကျင်သည့် အခြားစကားကို ပြောင်းလဲ သုံးစွဲခဲ့ကြသည်။ ထို့ကြောင့် ငါအရှင်မြတ်သည် မတရားကျူးလွန်ခဲ့ကြသူများ အပေါ်တွင် ၎င်းတို့ ဒုစရိုက်ကျူးလွန်ခဲ့ကြခြင်းကြောင့် မိုးကောင်းကင်မှ အပြစ်ဒဏ် (ရောဂါကပ်ဘေး) ချပေးတော်မူခဲ့သည်။

And (remember) when Musa (Moses) asked for water for his people, We said: "Strike the stone with your stick." Then gushed forth therefrom twelve springs. Each (group of) people knew its own place for water. "Eat and drink of that which Allah has provided and do not act corruptly, making mischief on the earth."

ထို့ပြင် တစ်ခါတွင် (တမန်တော်) မူစာသည် ၎င်း၏ အမျိုးသားများ အတွက် သောက်ရေကို (ငါအရှင်မြတ်ထံ) တောင်းခံခဲ့သည်။ သို့ဖြစ်ရာ ငါအရှင်မြတ်က မိန့်ကြားတော်မူခဲ့သည်- အသင် (တမန်တော်)သည် အသင်၏ တောင်ဝှေးဖြင့် ကျောက်တုံးကို ရိုက်လိုက်ပါ။ ထိုအခါ ၎င်း(ကျောက်တုံး)မှ စမ်းရေချောင်း ၁၂ခု ပန်းထွက်လာခဲ့သည်။ လူအုပ်စုတိုင်းသည် သူတို့၏ သောက်သုံးရာနေရာကို သိရှိခဲ့ကြသည်။ (ထိုအခါ အရှင်မြတ်က မိန့်ကြားတော်မူသည်) အသင်တို့သည် အလ္လာဟ်အရှင်မြတ်၏ စားနပ်ရိက္ခာများကို စားကြ သောက်ကြပါ။ ထို့နောက် ကမ္ဘာမြေပေါ်တွင် ဖျက်ဆီးသူများအဖြစ် ဆူပူသောင်းကျန်းခြင်း မပြုကြနှင့်။

And (remember) when you said, "O Musa (Moses)! We cannot endure one kind of food. So invoke your Lord for us to bring forth for us of what the earth grows, its herbs, its cucumbers, its Fum (wheat or garlic), its lentils and its onions." He said, "Would you exchange that which is better for that which is lower? Go you down to any town and you shall find what you want!" And they were covered with humiliation and misery, and they drew on themselves the Wrath of Allah. That was because they used to disbelieve the Ayat (proofs, evidences, verses, lessons, signs, revelations, etc.) of Allah and killed the Prophets wrongfully. That was because they disobeyed and used to transgress the bounds (in their disobedience to Allah, i.e. commit crimes and sins).

ထို့ပြင် တစ်ခါတွင် အသင်တို့က ပြောဆိုခဲ့ကြသည်- “အို- (တမန်တော်)မူစာ၊ ကျွန်တော်တို့သည် အစားအစာ တစ်မျိုးတည်း (စားနေရခြင်း) အပေါ်တွင် လုံးဝ သည်းမခံနိုင်တော့ပါ။ သို့ဖြစ်ရာ အသင့်အား ဖန်ဆင်း မွေးမြူတော်မူသော အရှင်၏ ထံတွင် ကျွန်ုပ်တို့ အတွက် ဆုတောင်းပေးပါ၊ အရှင်မြတ်သည် ကျွန်ုပ်တို့ အတွက် မြေမှ ပေါက်ရောက်သည့် ဟင်းသီး ဟင်းရွက်များ၊ သခွားသီးများ၊ ဂျုံများ၊ ပဲနီလေးများနှင့် ကြက်သွန်နီများကို ပေါက်ရောက်စေရန် (ဆုတောင်းပေးပါ)။” ၎င်း(တမန်တော်မူစာ)က ပြောဆိုခဲ့သည်- “အသင်တို့သည် အလွန်ကောင်းသော စားနပ်ရိက္ခာများကို အလွန်ညံ့သော စားနပ်ရိက္ခာများနှင့် လဲလှယ် လိုကြသလော။ (သို့ဖြစ်လျှင်) အသင်တို့သည် မြို့တစ်မြို့သို့ ဝင်ရောက် နေထိုင်လိုက်ကြပါ၊ ထို(မြို့)အထဲတွင် အမှန်ပင် အသင်တို့ တောင်းသည်များကို ရလိမ့်မည်။” ထို့ပြင် သူတို့အပေါ်၌ သေးသိမ်မှုနှင့် ဆင်းရဲမှုသည် (အမြဲ)အတည် ဖြစ်သွားခဲ့သည်။ ထို့ပြင် သူတို့သည် အလ္လာဟ် အရှင်မြတ်၏ အမျက်တော် စူးရှမှုဖြင့် (ခံစားခဲ့ရလျက်) ပြန်လှည့် လာကြရတော့သည်။ ထိုသို့ (သေးသိမ်မှုနှင့် အမျက်တော် စူးရှမှုတို့) ဖြစ်ရသည်မှာ သူတို့သည် အလ္လာဟ် အရှင်မြတ်၏ တရားဒေသနာတော်များကို ငြင်းပယ်နေခဲ့ကြပြီး တမန်တော်များကို မတရား သတ်ဖြတ်နေ ခဲ့ကြခြင်းကြောင့် ဖြစ်သည်။ ၎င်း(သေးသိမ်မှုနှင့် အမျက်တော် စူးရှမှုတို့)သည် သူတို့၏ သွေဖည်မှုနှင့် စည်းဖောက်ခဲ့မှုများကြောင့် ဖြစ်သည်။

Verily! Those who believe and those who are Jews and Christians, and Sabians, whoever believes in Allah and the Last Day and do righteous good deeds shall have their reward with their Lord, on them shall be no fear, nor shall they grieve.

အမှန်မုချ အီမာန် ယုံကြည်ကြသော မုအ်မင်န်များ၊ ယဟူဒီများ၊ နတ်စွ်ရာနီများနှင့် စွာဗိအီများ၊ (၎င်းတို့ထဲမှ) မည်သူမဆို အလ္လာဟ် အရှင်မြတ်နှင့် နောက်ဆုံးနေ့ကို ယုံကြည်ပြီး ကောင်းမြတ်သည့် လုပ်ရပ်များကို လုပ်ဆောင်ခဲ့လျှင် သူတို့အတွက် သူတို့အား ဖန်ဆင်း မွေးမြူတော်မူသော အရှင်မြတ် ထံတော်တွင် ကုသိုလ်အကျိုး (အဆင်သင့်) ရှိသည်။ ၎င်းပြင် သူတို့ အပေါ်တွင် မည်သည့် စိုးရိမ်စရာမျှလည်း မရှိသည့်အပြင် သူတို့သည် ဝမ်းနည်း ပူဆွေးကြရမည်လည်း မဟုတ်ပေ။

And (O Children of Israel, remember) when We took your covenant and We raised above you the Mount (saying): "Hold fast to that which We have given you, and remember that which is therein so that you may become Al-Muttaqun (the pious - see V. 2:2).

ထို့ပြင် တစ်ခါတွင် ငါအရှင်မြတ်သည် အသင်တို့အပေါ် “သွူရ်”တောင်ကို ပင့်မလျက် အသင်တို့ထံမှ ကတိဝန်ခံချက်ကို ရယူတော်မူခဲ့သည်။ (၎င်းနောက် ငါအရှင်မြတ်က မိန့်ကြားတော်မူခဲ့သည်-) “အသင်တို့သည် ကြောက်ရွံ့ အပြစ်ရှောင် ကောင်းကျိုးဆောင်သူများ ဖြစ်ကြရန်အတွက် ငါအရှင် အသင်တို့အား ပေးသနားတော်မူခဲ့သော အရာ (သောင်ရာသ် ကျမ်းတော်)ကို စွဲမြဲစွာ ကိုင်ထားကြပါ။ ၎င်းပြင် ထိုကျမ်းထဲ၌ ရှိသော တရားတော်များကိုလည်း သတိရကြပါ။”

Then after that you turned away. Had it not been for the Grace and Mercy of Allah upon you, indeed you would have been among the losers.

၎င်းနောက် အသင်တို့သည် ထို(ကတိဝန်ခံချက် ပေးပြီး)နောက်မှ (ကုဖ်ရ်ဘက်သို့) နောက်ကြောင်း ပြန်လှည့် သွားခဲ့ကြသည်။ ထို့ပြင် အကယ်၍သာ အလ္လာဟ် အရှင်မြတ်၏ ကျေးဇူးတော်နှင့် သနား ကရုဏာတော်သည် အသင်တို့ အပေါ်၌ မရှိခဲ့လျှင် အမှန်မုချ အသင်တို့သည် ဆုံးရှုံးသူများထဲမှ ဖြစ်ခဲ့ကြလိမ့်မည်။

And indeed you knew those amongst you who transgressed in the matter of the Sabbath (i.e. Saturday). We said to them: "Be you monkeys, despised and rejected."

ထို့ပြင် အသင်တို့ထဲမှ စနေ(ဥပုသ်)နေ့နှင့် ပတ်သက်၍ ဖောက်ဖျက် ကျူးလွန်ခဲ့ကြသူများအား ငါအရှင်မြတ်က “အသင်တို့သည် ယုတ်ညံ့သော မျောက်တိရစ္ဆာန်များ ဖြစ်ကြလော့” ဟူ၍ မိန့်ကြားတော်မူခဲ့သည်ကို အမှန်စင်စစ် အသင်တို့ အသိပင်ဖြစ်ခဲ့ကြသည်။

So We made this punishment an example to their own and to succeeding generations and a lesson to those who are Al-Muttaqun (the pious - see V. 2:2).

ထို့ပြင် ငါအရှင်မြတ်သည် ၎င်းတို့၏ခေတ်တွင် ရှိခဲ့ကြသူများနှင့် ၎င်းတို့၏ နောင်လာနောက်သားများ အတွက် ၎င်း(အဖြစ်အပျက်)ကို သတိတရား ရယူစရာအဖြစ်နှင့် ကြောက်ရွံ့ အပြစ်ရှောင် ကောင်းကျိုးဆောင်သူများ အတွက် ဆုံးမသြဝါဒအဖြစ် ပြုတော်မူခဲ့သည်။

And (remember) when Musa (Moses) said to his people: "Verily, Allah commands you that you slaughter a cow." They said, "Do you make fun of us?" He said, "I take Allah's Refuge from being among Al-Jahilun (the ignorants or the foolish)."

ထို့ပြင် တစ်ခါတွင် (တမန်တော်) မူစာသည် ၎င်း၏ အမျိုးသားများအား ပြောဆိုခဲ့သည်- အမှန်ပင် အလ္လာဟ် အရှင်မြတ်သည် အသင်တို့အား နွားမတစ်ကောင် လှီးဖြတ်ရန် အမိန့်ပေးတော်မူသည်။ သူတို့က ပြောဆို မေးမြန်းခဲ့ကြသည်- “အသင် (တမန်တော်)သည် ကျွန်ုပ်တို့အား ပြက်ရယ် ပြောင်လှောင်မှု ပြုလုပ်သည်လော။ ” ၎င်း(တမန်တော်မူစာ)က ပြောဆို ဖြေကြားခဲ့သည်- ငါသည် အသိအလိမ္မာ ကင်းမဲ့သူများထဲတွင် အပါအဝင်မဖြစ်ရန် အလ္လာဟ် အရှင်မြတ်ထံ၌ ခိုလှုံပါ၏။

They said, "Call upon your Lord for us that He may make plain to us what it is!" He said, "He says, 'Verily, it is a cow neither too old nor too young, but (it is) between the two conditions', so do what you are commanded."

၎င်း(အမျိုးသား)တို့က ပြောဆိုခဲ့ကြသည်၊ (အို-တမန်တော်မူစာ) အသင်သည် ကျွန်ုပ်တို့အတွက် အသင့်အား ဖန်ဆင်း မွေးမြူတော်မူသော အရှင်မြတ်ထံတွင် ၎င်း(နွားမ)သည် မည်သို့(နွားမ) ဖြစ်သည်ကို ကျွန်ုပ်တို့အား ရှင်းလင်း ဖော်ပြပေးရန် တောင်းခံပေးပါ။ ၎င်း(တမန်တော်မူစာ)က ပြောခဲ့သည်- အမှန်ပင် အရှင်မြတ်က အမိန့်ရှိတော်မူသည်- အမှန်မုချ ထိုနွားမသည် အိုသည့်နွားမလည်း မဟုတ်၊ ပျိုသည့် နွားမတမ်းလည်း မဟုတ်ဘဲ ထိုအရာ(နှစ်ခု) ကြားတွင် အလယ်အလတ်စား ဖြစ်သည်။ သို့ဖြစ်ရာ အသင်တို့သည် အသင်တို့ အမိန့်ပေးခံရသည့်အရာကို ပြုလုပ်ဆောင်ရွက်ကြပါ။

They said, "Call upon your Lord for us to make plain to us its colour." He said, "He says, 'It is a yellow cow, bright in its colour, pleasing to the beholders.' "

သူတို့က ပြောဆိုခဲ့ကြသည်- (အို-တမန်တော်မူစာ) အသင်သည် ကျွန်ုပ်တို့ အတွက် အသင့်အား ဖန်ဆင်း မွေးမြူတော်မူသော အရှင်မြတ်ထံတွင် ၎င်းနွားမ၏ အသွေးအရောင်သည် မည်သို့ဖြစ်သည်ကို ကျွန်ုပ်တို့အား ရှင်းလင်း ဖော်ပြပေးရန် တောင်းခံပေးပါ။ ၎င်း(တမန်တော်မူစာ)က ပြောခဲ့သည်- အမှန်ပင် အရှင်မြတ်က အမိန့်ရှိတော်မူသည်- အမှန်မုချ ထိုနွားမသည် ကြည့်ရှုသူများအား စိတ်ကြည်နူးစေသည့် အဝါရင့်ရောင် ဖြစ်သည်။

They said, "Call upon your Lord for us to make plain to us what it is. Verily to us all cows are alike, And surely, if Allah wills, we will be guided."

သူတို့က (ထပ်မံ) ပြောဆိုခဲ့ကြသည်- (အို- တမန်တော်မူစာ) အသင်သည် ကျွန်ုပ်တို့အတွက် အသင့်အား ဖန်ဆင်းမွေးမြူတော်မူသော အရှင်မြတ် ထံတွင် ၎င်း(နွားမ)သည် မည်သို့ (နွားမ) ဖြစ်သည်ကို ကျွန်ုပ်တို့အား ရှင်းလင်း ဖော်ပြပေးရန် တောင်းခံပေးပါ။ အမှန်ပင် နွားများသည် ကျွန်ုပ်တို့၏ အမြင်တွင် ရုပ်ဆင်း သဏ္ဌာန် ဆင်တူယိုးမှား ဖြစ်နေသည့် အတွက်ကြောင့် ဖြစ်ပါသည်။ ထို့ ပြင် အကယ်၍ အလ္လာဟ် အရှင်မြတ် အလိုရှိတော်မူခဲ့ပါလျှင် ကျွန်ုပ်တို့သည် လမ်းမှန်ကို အမှန်ပင် တွေ့ရှိသူများ ဖြစ်ကြပါလိမ့်မည်။

He [Musa (Moses)] said, "He says, 'It is a cow neither trained to till the soil nor water the fields, sound, having no other colour except bright yellow.' " They said, "Now you have brought the truth." So they slaughtered it though they were near to not doing it.

၎င်း(တမန်တော် မူစာ)က ပြောခဲ့သည်- အမှန်ပင် အရှင်မြတ်က အမိန့်ရှိတော်မူသည်- အမှန်မုချ ထိုနွားမသည် လယ်မြေ၌ ထွန်ယက်သည့် ခိုင်းနွားမျိုးလည်း မဟုတ်ရပေ။ ထို့ပြင် (ရေတွင်းမှ ရေသယ်၍) လယ်ယာမြေ ထဲသို့ ရေသွင်းသည့် နွားမျိုးလည်း မဟုတ်ရပေ။ အပြစ် ကင်းစင်ပြီး ၎င်းထဲ၌ မှည့်အစွန်းအထင်း အရောင်ရောခြင်းလည်း မရှိသည့် နွားမမျိုး ဖြစ်ရမည်။ (ထိုအခါ) သူတို့ က ပြောခဲ့ကြသည်- ယခုမှပင် အသင် (တမန်တော်)သည် မှန်ကန် ရှင်းလင်းစွာ ဖော်ပြလိုက်သည်။ ၎င်းနောက် သူတို့သည် (ထိုအမိန့်ကို) လိုက်နာရန် နီးစပ်မှု မရှိခဲ့ကြပါဘဲလျက် (မတတ်သာသည့် အဆုံး) နွားမကို ဇဗဟ်လုပ် လှီးဖြတ်ခဲ့လိုက်ကြသည်။

And (remember) when you killed a man and fell into dispute among yourselves as to the crime. But Allah brought forth that which you were hiding.

ထို့ပြင် တစ်ခါတွင် အသင်တို့သည် လူတစ်ဦးအား သတ်ခဲ့ပြီးနောက် ၎င်း(လူသတ်မှု)နှင့် ပတ်သက်၍ အသင်တို့ အချင်းချင်း တစ်ဦးကိုတစ်ဦး စွပ်စွဲခဲ့ကြသည်။ ထို့နောက် အလ္လာဟ် အရှင်မြတ်သည် အသင်တို့ ထိမ်ချန် လျှို့ဝှက်ထားသည့် ကိစ္စကို ဖွင့်ထုတ် ဖော်ပြမည့်အရှင် ဖြစ်တော်မူသည်။

So We said: "Strike him (the dead man) with a piece of it (the cow)." Thus Allah brings the dead to life and shows you His Ayat (proofs, evidences, verses, lessons, signs, revelations, etc.) so that you may understand.

ထို့နောက် ငါအရှင်မြတ်သည် မိန့်ကြားတော်မူခဲ့သည်- အသင်တို့သည် ထိုသူ(သေ)ကို ထို(နွားမ)၏ အချို့ (အစိတ်အပိုင်း)ဖြင့် ရိုက်ခတ်လိုက်ကြပါ။ အလ္လာဟ် အရှင်မြတ်သည် ထိုကဲ့သို့ပင် သေသူများကို ရှင်စေတော်မူမည်။ ထို့ပြင် အရှင်မြတ်သည် အသင်တို့ နားလည်ကြရန် အတွက် အရှင်မြတ်၏ သက်သေ လက္ခဏာများကို အသင်တို့အား ပြသတော်မူသည်။

Then, after that, your hearts were hardened and became as stones or even worse in hardness. And indeed, there are stones out of which rivers gush forth, and indeed, there are of them (stones) which split asunder so that water flows from them, and indeed, there are of them (stones) which fall down for fear of Allah. And Allah is not unaware of what you do.

ထို့နောက် အသင်တို့၏ စိတ်နှလုံးများသည် ထို(ကဲ့သို့ အရှင်မြတ်၏ နက်ရှိုင်း ဆန်းကြယ်သော တန်ခိုးတော်များကို တွေ့မြင်ခဲ့ရပြီး) နောက်လည်း ခက်ထန် မာကျောလာခဲ့သည်။ ထို့ပြင် ၎င်း(စိတ်နှလုံး)တို့သည် ကျောက်ဆောင်များကဲ့သို့ ဖြစ်ခဲ့သည်သာမက ထို(ကျောက်ဆောင်များ) ထက်ပင် ပိုမို ပြင်းထန် မာကျောပေသည်။ (အဘယ်ကြောင့် ဆိုသော်) ကျောက်ဆောင်များ ထဲတွင် စမ်းရေချောင်းများ စီးထွက်လာသည့် ကျောက်ဆောင်များလည်း အမှန်မုချ ရှိသည်။ ထို့ပြင် ၎င်း(ကျောက်ဆောင်များ) ထဲတွင် အက်ကွဲပြီး ၎င်းထဲမှ ရေပန်းထွက်လာသည့် ကျောက်ဆောင်များလည်း အမှန်ပင်ရှိသည်။ ထို့ပြင် ထို(ကျောက်ဆောင်များ)ထဲတွင် အလ္လာဟ် အရှင်မြတ်အား ကြောက်ပြီး နိမ့်ဆင်းလာသည့် ကျောက်ဆောင်များလည်း အမှန်ပင်ရှိသည်။ ထို့ပြင် အလ္လာဟ် အရှင်မြတ်သည် အသင်တို့ ပြုလုပ်ကြသည့် ကိစ္စများကို မေ့လျော့နေတော်မူသော အရှင် မဟုတ်ပေ။

Do you (faithful believers) covet that they will believe in your religion inspite of the fact that a party of them (Jewish rabbis) used to hear the Word of Allah [the Taurat (Torah)], then they used to change it knowingly after they understood it?

ထို့ပြင် ၎င်း(ယဟူဒီ)တို့သည် အသင်တို့(၏ ပြောဆိုမှု) အပေါ် အီမာန် ယုံကြည်ကြလိမ့်မည်ဟု အသင်တို့(မုအ်မင်န်များ) မျှော်လင့်တောင့်တ နေကြသလော။ ထို့ပြင် အမှန်စင်စစ် သူတို့အထဲတွင် အလ္လာဟ် အရှင်မြတ်၏ စကားတော်များကို ကြားနာကြသည့် အုပ်စုတစ်စု ရှိခဲ့သည်။ ထို့နောက် သူတို့သည် ၎င်း(စကားတော်များ)ကို သိကျွမ်း နားလည်ပြီးနောက်မှ သိလျက်နှင့် (မိမိတို့၏ အလိုကျ) ပြုပြင် ပြောင်းလဲခဲ့ကြသည်။

And when they (Jews) meet those who believe (Muslims), they say, "We believe", but when they meet one another in private, they say, "Shall you (Jews) tell them (Muslims) what Allah has revealed to you [Jews, about the description and the qualities of Prophet Muhammad Peace be upon him, that which are written in the Taurat (Torah)], that they (Muslims) may argue with you (Jews) about it before your Lord?" Have you (Jews) then no understanding?

ထို့ပြင် ၎င်း(ယဟူဒီ)တို့သည် မုအ်မင်န်ယုံကြည်သူများနှင့် တွေ့သည့်အခါ (အယောင်ဆောင်ပြီး) ကျွန်ုပ်တို့လည်း (တရားတော်များကို) ယုံကြည်ကြပါသည်ဟု ပြောဆိုကြသည်။ ၎င်းပြင် သူတို့ထဲမှ အချို့သည် အချို့နှင့် သီးသန့် တွေ့သည့်အခါ (ယခုကဲ့သိ့ု) ပြောဆိုကြသည်- အသင်တို့သည် အလ္လာဟ် အရှင်မြတ်က အသင်တို့ကို ဖွင့်ပြတော်မူခဲ့သော အကြင် အကြောင်းအရာများနှင့် ပတ်သက်၍ ၎င်း(မုအ်မင်န်)တို့ကို ပြောပြကြသလော။ သူတို့သည် ထိုအကြောင်းအရာများကို အသင်တို့အား ဖန်ဆင်း မွေးမြူတော်မူသော အရှင်မြတ်၏ ထံတော်ပါးတွင် အသင်တို့နှင့် ဆန့်ကျင်ပြီး အထောက်အထားအဖြစ် တင်ပြကာ ငြင်းခုံကြလိမ့်မည်။ သို့ဖြစ်ရာ အသင်တို့သည် (ဤမျှပင်) အသိ မရှိကြပါသလော။

Know they (Jews) not that Allah knows what they conceal and what they reveal?

ထို့ပြင် အမှန်မုချ အလ္လာဟ် အရှင်မြတ်သည် ၎င်းတို့ တိတ်ဆိတ်စွာ လျှို့ဝှက်ထားသော အရာများနှင့် ပွင့်လင်းစွာ ထုတ်ဖော်သည့် အရာများကို သိရှိတော်မူသည်ကို ၎င်းတို့ မသိကြလေသလော။

And there are among them (Jews) unlettered people, who know not the Book, but they trust upon false desires and they but guess.

ထို့ပြင် ထို(ယဟူဒီများ)ထဲတွင် စာပေကျမ်းဂန် မတတ်ကျွမ်းသူများလည်း ရှိကြသည်။ ထိုသူများသည် လုပ်ကြံ ပြောဆိုထားသော သတင်းစကားများမှလွဲ၍ ကျမ်းဂန်ကို မသိ နားမလည်ကြပေ။ ထို့ပြင် သူတို့သည် ထင်မြင် ယူဆနေကြသည် မှလွဲ၍ အခြား မည်သည့်အရာမျှ မဟုတ်ပေ။

Then woe to those who write the Book with their own hands and then say, "This is from Allah," to purchase with it a little price! Woe to them for what their hands have written and woe to them for that they earn thereby.

သို့ဖြစ်ရာ ကျမ်းဂန်ကို သူတို့၏ လက်များဖြင့် ရေးသားပြီး အဖိုးအခ အနည်းငယ်ဖြင့် ၎င်း(ကျမ်းကို) ရောင်းချရန် ဤ(ကျမ်း)သည် အလ္လာဟ် အရှင်မြတ်ထံမှ (ကျမ်း)ဟု (လိမ်လည်) ပြောဆိုသူများ အတွက် ပျက်စီးခြင်း ရှိသည်။ ၎င်းပြင် သူတို့သည် သူတို့၏ လက်များဖြင့် သူတို့ ရေးသားကြသည့်အတွက် ပျက်စီးကြရမည်ဖြစ်ပြီး (ထိုနည်းဖြင့်) သူတို့ ရှာဖွေသောကြောင့်လည်း ပျက်စီးကြရမည် ဖြစ်ပေသည်။

And they (Jews) say, "The Fire (i.e. Hell-fire on the Day of Resurrection) shall not touch us but for a few numbered days." Say (O Muhammad Peace be upon him to them): "Have you taken a covenant from Allah, so that Allah will not break His Covenant? Or is it that you say of Allah what you know not?"

ထို့ပြင် သူတို့က ပြောဆိုကြသည်- ငရဲမီးသည် ကျွန်ုပ်တို့အား ရေတွက်ထားသော ရက်အချို့ မှလွဲ၍ လုံးဝ ထိရောက်မည် မဟုတ်ပေ။ (အို-တမန်တော်) အသင် ပြောလိုက်ပါ- အသင်တို့သည် (ဤသည်နှင့် ပတ်သက်၍) အလ္လာဟ် အရှင်မြတ်ထံမှ ကတိကဝတ် တစ်စုံတစ်ခု ရယူထားကြပါသလော။ ထိုကဲ့သို့ ရယူထားခဲ့ကြလျှင် အလ္လာဟ် အရှင်မြတ်သည် အရှင်မြတ် ပြုထားသည့် ကတိကို မည်သည့်အခါမျှ ဖျက်တော်မူမည် မဟုတ်ပေ။ သို့မဟုတ် အသင်တို့သည် အလ္လာဟ် အရှင်မြတ်အပေါ်တွင် အသင်တို့ မသိနားမလည်သည့် အရာကို (ရမ်းဆ) ပြောဆိုနေကြသည်လော။

Yes! Whosoever earns evil and his sin has surrounded him, they are dwellers of the Fire (i.e. Hell); they will dwell therein forever.

(ယဟူဒီများ ပြောသည့်စကားသည် လုံးဝမဟုတ်ပေ။) အမှန်မှာ မည်သူမဆို မကောင်းမှု အကုသိုလ်ကို ရှာဖွေရယူမည်၊ ၎င်းနောက် သူ၏ ပြစ်မှုသည် သူ့အား ဝန်းရံထားပြီဆိုလျှင် ထိုသူများသည် ငရဲသားများပင် ဖြစ်ကြသည်။ သူတို့သည် ထို(ငရဲဘုံ) ထဲတွင် အမြဲထာဝရ နေကြရမည့်သူများ ဖြစ်သည်။

And those who believe (in the Oneness of Allah - Islamic Monotheism) and do righteous good deeds, they are dwellers of Paradise, they will dwell therein forever.

ထို့ပြင် အကြင်သူတို့သည် အီမာန် ယုံကြည်၍ ကောင်းမြတ်သည့် လုပ်ရပ်များကို ပြုလုပ်ကြသည်။ ထိုသူများသည် ဂျန္နသ် သုခဘုံသားများ ဖြစ်ကြသည်။ သူတို့သည် ထို(ဂျန္နသ် သုခဘုံ) ထဲတွင် အမြဲ နေကြရမည့်သူများ ဖြစ်ကြသည်။

And (remember) when We took a covenant from the Children of Israel, (saying): Worship none but Allah (Alone) and be dutiful and good to parents, and to kindred, and to orphans and Al-Masakin (the poor), [Tafsir At-Tabari, Vol. 10, Page 158 (Verse 9:60)] and speak good to people [i.e. enjoin righteousness and forbid evil, and say the truth about Muhammad Peace be upon him], and perform As-Salat (Iqamat-as-Salat), and give Zakat. Then you slid back, except a few of you, while you are backsliders. (Tafsir Al-Qurtubi, Vol. 2, Page 392).

ထို့ပြင် တစ်ခါတွင် ငါအရှင်မြတ်သည် အစ္စရာအီလ် မျိုးနွယ်များထံမှ (ယခုကဲ့သို့) ခိုင်မာသော ကတိကဝတ် ရယူခဲ့သည်။ အသင်တို့သည် အလ္လာဟ် အရှင်မြတ် မှလွဲ၍ (မည်သည့် အရာကိုမျှ) မကိုးကွယ်ကြရ၊ ထို့ပြင် မိဘနှစ်ပါးနှင့် ကောင်းမွန်စွာ ဆက်ဆံကြရမည်၊ ထို့ပြင် ဆွေမျိုးရင်းချာများနှင့် အဘမဲ့ကလေးများအပြင်၊ ဆင်းရဲသားများနှင့်လည်း (ကောင်းမွန်စွာ ဆက်ဆံကြရမည်)၊ ထို့ပြင် အသင်တို့သည် လူများကို ကောင်းမွန်စွာ ပြောဆိုကြပါ၊ စွလာသ်ဝတ်ပြုကြပါ၊ ထို့ပြင် ဇကာသ် (ဆင်းရဲသားနှင့် လိုအပ်သူများ၏ဝေစု)ကို ပေးဆောင်ကြပါ။ ထို(ကဲ့သို့ ကတိပြုဝန်ခံပြီး)နောက် အသင်တို့ထဲမှ အနည်းငယ်မှလွဲ၍ (ကျန်အားလုံးသည်) မျက်နှာလွှဲကာ ပြန်လှည့် သွားကြသည်။ ထို့ပြင် အသင်တို့သည် မျက်နှာလွှဲ သွေဖည်သူများသာ ဖြစ်ကြသည်။

And (remember) when We took your covenant (saying): Shed not the blood of your people, nor turn out your own people from their dwellings. Then, (this) you ratified and (to this) you bear witness.

ထို့ပြင် တစ်ခါတွင် ငါအရှင်မြတ်သည် အသင်တို့ထံမှ “အသင်တို့သည် အသင်တို့ အချင်းချင်း သွေးထွက်သံယိုမှု မပြုကြရန်၊ ထို့ပြင် တစ်ဦးကို တစ်ဦး အသင်တို့ နေထိုင်ရာ အိုးအိမ်မြို့ရွာ အရပ်ဒေသများမှ နှင်မထုတ်ကြရန်” ကတိကဝတ် ယူတော်မူခဲ့သည်။ ထို့နောက် အသင်တို့သည် ၎င်း(ကတိ ဝန်ခံချက်)ကို အတည်ပြုပြီး အသင်တို့ ကိုယ်တိုင် သက်သေ ထူလျက်ရှိကြသည်။

After this, it is you who kill one another and drive out a party of you from their homes, assist (their enemies) against them, in sin and transgression. And if they come to you as captives, you ransom them, although their expulsion was forbidden to you. Then do you believe in a part of the Scripture and reject the rest? Then what is the recompense of those who do so among you, except disgrace in the life of this world, and on the Day of Resurrection they shall be consigned to the most grievous torment. And Allah is not unaware of what you do.

ထို့နောက်လည်း အသင်တို့ပင် အသင်တို့ အချင်းချင်း တစ်ဦးကို တစ်ဦး သတ်ဖြတ်ကြသည်။ ၎င်းနောက် အသင်တို့သည် အသင်တို့ထဲမှ လူတစ်စုအား သူတို့၏ အိုးအိမ်မြို့ရွာများမှ နှင်ထုတ်ကြသည်။ ထို့ပြင် အသင်တို့သည် အပြစ်ဒုစရိုက်နှင့် မတရား ကျူးကျော်မှု ကိစ္စများတွင် သူတို့နှင့် ဆန့်ကျင်ပြီး (သူတို့၏ ရန်သူများကို) ရိုင်းပင်း ကူညီကြသည်။ ထို့ပြင် အကယ်၍ ထိုလူများသည် အသင်တို့ထံသို့ သုံ့ပန်းအဖြစ်ဖြင့် ရောက်လာကြ (ပြန်)သောအခါ အသင်တို့သည် သူတို့ကို ရွေးယူကြပြန်သည်။ သူတို့ကို နှင်ထုတ်ခြင်းသည် အသင်တို့အပေါ်၌ တားမြစ်ထားသော အရာတစ်ခု ဖြစ်ပါလျက်၊ အသင်တို့သည် ကျမ်းတော်၏ တစ်စိတ်တစ်ဒေသကိုသာ လက်ခံ ယုံကြည်ကြ၍ တစ်စိတ်တစ်ဒေသကိုမူ ငြင်းပယ်ကြသလော။ ထို့နောက် အသင်တို့ထဲမှ ထိုကဲ့သို့ ပြုလုပ်သူ၏ အကျိုးရလဒ်သည် (ဤ) လောကီဘဝတွင် သိက္ခာကျ အရှက်ရခြင်း မှလွဲ၍ မည်သည့်အရာ ရှိဦးမည်နည်း။ ထို့ပြင် ကိယာမသ် တရားစီရင်မည့်နေ့တွင် ထိုသူများသည် အပြင်းထန်ဆုံး အပြစ်ဒဏ်ဘက်သို့ ပို့ခြင်းခံကြရမည်။ ထို့ပြင် အလ္လာဟ် အရှင်မြတ်သည် အသင်တို့ ပြုလုပ်ကြသော အရာများကို မေ့လျော့တော်မူမည့်အရှင် မဟုတ်ပေ။

Those are they who have bought the life of this world at the price of the Hereafter. Their torment shall not be lightened nor shall they be helped.

ထိုသူများသည် (ဤ)လောကီဘဝကို တမလွန်ဘဝနှင့် လဲလှယ် ဝယ်ယူသူများပင် ဖြစ်ကြသည်။ ထို့အတွက် သူတို့သည် အပြစ်ဒဏ် လျှော့ပေါ့ပေးခြင်း ခံကြရမည် မဟုတ်ပေ၊ ထို့ပြင် သူတို့သည် ကူညီစောင်မခြင်းလည်း ခံကြရမည် မဟုတ်ပေ။

And indeed, We gave Musa (Moses) the Book and followed him up with a succession of Messengers. And We gave 'Iesa (Jesus), the son of Maryam (Mary), clear signs and supported him with Ruh-ul-Qudus [Jibrael (Gabriel)]. Is it that whenever there came to you a Messenger with what you yourselves desired not, you grew arrogant? Some, you disbelieved and some, you killed.

ထို့ပြင် အမှန်စင်စစ် ငါအရှင်မြတ်သည် (တမန်တော်)မူစာကို (သောင်ရာသ်)ကျမ်း ပေးသနားတော်မူခဲ့သည်။ ထို့ပြင် ၎င်း(တမန်တော် မူစာ)၏ နောက်တွင် နဗီတမန်တော်များကို ဆက်တိုက် စေလွှတ်တော်မူခဲ့သည်။ ထို့နောက် မရ်ယမ်၏ သားတော် (တမန်တော်) အီစာကို ထင်ရှားသည့် တန်ခိုးတော်များ ပေးတော်မူခဲ့သည်။ ထို့ပြင် ငါအရှင်သည် ၎င်း(တမန်တော်အီစာ)ကို မြင့်မြတ်သည့် ဝိညာဉ် (ကောင်းကင်တမန် ဂျိဗ်ရီလ်)နှင့် အားဖြည့် ပေးတော်မူခဲ့သည်။ ထို့နောက် မည်သည့်အခါမဆို တမန်တော် တစ်ပါးပါးသည် အသင်တို့ မနှစ်သက်သောအရာ (အမိန့်တော်)များကို အသင်တို့ထံ ယူဆောင်လာခဲ့လျှင် အသင်တို့သည် မာနတက်ခဲ့ကြပြီး အချို့(နဗီများ)အား လိမ်လည်ပြောဆိုသူများဟု စွပ်စွဲခဲ့ကြသည့်အပြင် အချို့(နဗီများ)အား သတ်ဖြတ်ကြသည် မဟုတ်လော။

And they say, "Our hearts are wrapped (i.e. do not hear or understand Allah's Word)." Nay, Allah has cursed them for their disbelief, so little is that which they believe.

ထို့ပြင် သူတို့က ပြောခဲ့ကြ(ပြန်)သည်- ကျွန်ုပ်တို့၏ စိတ်နှလုံးများသည် (အဖုံးအအုပ် ထဲတွင်) ဖုံးအုပ်လျက် ရှိနေသည်။ ထိုသို့မဟုတ်ပေ၊ အမှန်စင်စစ် သူတို့၏ ငြင်းပယ် သွေဖည်မှုကြောင့် အလ္လာဟ် အရှင်မြတ်သည် သူတို့အား အရှင်မြတ်၏ ကရုဏာတော်မှ ကင်းဝေး စေတော်မူခဲ့ခြင်းသာ ဖြစ်သည်။ သို့ဖြစ်ရာ ၎င်းတို့သည် (၎င်းတို့၏စိတ်ထဲမှ) အနည်းငယ်သာ အီမာန် ယုံကြည်ကြသည်။

And when there came to them (the Jews), a Book (this Quran) from Allah confirming what is with them [the Taurat (Torah) and the Injeel (Gospel)], although aforetime they had invoked Allah (for coming of Muhammad Peace be upon him) in order to gain victory over those who disbelieved, then when there came to them that which they had recognised, they disbelieved in it. So let the Curse of Allah be on the disbelievers.

ထို့ပြင် တစ်ခါတွင် အလ္လာဟ် အရှင်မြတ်ထံမှ ၎င်း(ယဟူဒီ)တို့ ထံသို့ ၎င်းတို့ထံတွင် ရှိနှင့်ပြီးဖြစ်သော (သောင်ရာသ်) ကျမ်းကို ထောက်ခံပေးသည့် ကျမ်းတစ်စောင် (ကုရ်အာန်) ရောက်လာခဲ့သည်။ ၎င်းပြင် ယခင်က သူတို့သည် ကာဖိရ်များနှင့် ဆန့်ကျင်၍ (ထိုကျရောက်လာမည့် ကုရ်အာန်ကျမ်း သို့မဟုတ် တမန်တော်မြတ်ကို အကြောင်းပြုကာ အရှင်မြတ်ထံမှ) အောင်မြင်မှုများကို တောင်းခံနေခဲ့ကြသည်။ ထို့နောက် သူတို့သိပြီးဖြစ်သော ယင်း(ကုရ်အာန်)သည် သူတို့ထံသို့ (အမှန်) ရောက်လာသည့် အခါတွင် သူတို့သည် ယင်း(ကုရ်အာန်)ကျမ်းကိုပင် သွေဖည် ငြင်းပယ်ခဲ့ကြ(ပြန်)သည်။ ထို့ကြောင့် ငြင်းပယ်သူများ အတွက် အလ္လာဟ် အရှင်မြတ်၏ ကရုဏာတော်မှ ကင်းဝေးမှုသာ ရှိပေသည်။

How bad is that for which they have sold their ownselves, that they should disbelieve in that which Allah has revealed (the Quran), grudging that Allah should reveal of His Grace unto whom He will of His slaves. So they have drawn on themselves wrath upon wrath. And for the disbelievers, there is disgracing torment.

သူတို့သည် သူတို့၏ အသက်များနှင့် လဲလှယ် ဝယ်ယူလိုက်ကြသော အရာသည် မည်မျှ ဆိုးရွားလိုက်လေသနည်း။ ထိုအရာသည် အလ္လာဟ် အရှင်မြတ် ချပေးတော်မူသောအရာ (တရား ဒေသနာတော်)ကို ငြင်းပယ်ခြင်းပင် ဖြစ်သည်။ (ထိုကဲ့သို့ ငြင်းပယ်ရသည့် အကြောင်းမှာလည်း သူတို့သည်) အလ္လာဟ် အရှင်မြတ်က အရှင်မြတ်၏ ကျွန်များအနက်မှ အရှင်မြတ် နှစ်သက်တော်မူသော သူအပေါ် အရှင်မြတ် ကျေးဇူးပြုတော်မူခြင်းကို မနာလိုကြသည့် အတွက်ကြောင့်သာ ဖြစ်ပေသည်။ ထို့ကြောင့်ပင် သူတို့သည် ဒေါသအပေါ်တွင် ဒေါသသာထပ်၍ ပြန်လှည့်လာခဲ့ကြရသည်။ ထို့ပြင် သွေဖည် ငြင်းပယ်သော သူများအတွက် သေးသိမ်စေသည့် အပြစ်ဒဏ်လည်း ရှိပေသည်။

And when it is said to them (the Jews), "Believe in what Allah has sent down," they say, "We believe in what was sent down to us." And they disbelieve in that which came after it, while it is the truth confirming what is with them. Say (O Muhammad Peace be upon him to them): "Why then have you killed the Prophets of Allah aforetime, if you indeed have been believers?"

ထို့ပြင် ၎င်း(ယဟူဒီ)တို့ကို “အသင်တို့သည် အလ္လာဟ်အရှင်မြတ် ချပေးတော်မူခဲ့သောအရာ (ကျမ်းဂန်)များအား ယုံကြည်(လိုက်နာ)ကြပါ”ဟု ပြောဆိုခြင်းခံကြရသည့်အခါ သူတို့က “ကျွန်ုပ်တို့သည် ကျွန်ုပ်တို့အပေါ်တွင် ချပေးခြင်းခံရသောအရာ (သောင်ရာသ်)ကျမ်းကိုသာ ယုံကြည်ကြပါသည်”ဟု (ပြန်လည်) ပြောဆိုကြသည်။ ၎င်းပြင် သူတို့သည် ၎င်း(သောင်ရာသ်ကျမ်း)၏ နောက်မှကျမ်း (ကုရ်အာန်)ကို ထိုကျမ်းသည် မှန်ကန်သောကျမ်း ဖြစ်ပါလျက်နှင့်၊ ၎င်းပြင် သူတို့ထံတွင် ရှိသည့် (သောင်ရာသ်)ကျမ်းကိုလည်း ထောက်ခံ အတည်ပြုနေပါလျက်နှင့် ငြင်းပယ်ကြသည်။ (အို-တမန်တော်) အသင် (သူတို့ကို) ပြောလိုက်ပါ “အကယ်၍ အသင်တို့သည် ယုံကြည်ကြသူများ ဖြစ်ခဲ့ကြသည်ဆိုလျှင် ယခင်က (စေလွှတ်ခြင်း ခံခဲ့ရသော) အလ္လာဟ် အရှင်မြတ်၏ နဗီတမန်တော်များကို အဘယ်ကြောင့် သတ်ဖြတ်ကြသနည်း”။

And indeed Musa (Moses) came to you with clear proofs, yet you worshipped the calf after he left, and you were Zalimun (polytheists and wrong-doers).

ထို့ပြင် အမှန်စင်စစ် အသင်တို့ထံ (တမန်တော်) မူစာသည် ထင်ရှားသည့် သက်သေ လက္ခဏာ တန်ခိုးတော်များ နှင့်တကွ ရောက်လာခဲ့သည်။ ထို့နောက် ၎င်း(တမန်တော် မူစာ)၏ နောက်(ကွယ်)တွင် အသင်တို့သည် နွားငယ်ကို (ကိုးကွယ်ရာအဖြစ်) ပြုလုပ်ခဲ့ကြသည်။ ထို့ပြင် အသင်တို့သည် (အသင်တို့ကိုယ်ကို အသင်တို့) ညှဉ်းပန်း နှိပ်စက်နေသည့် သူများပင် ဖြစ်ကြသည်။

And (remember) when We took your covenant and We raised above you the Mount (saying), "Hold firmly to what We have given you and hear (Our Word). They said, "We have heard and disobeyed." And their hearts absorbed (the worship of) the calf because of their disbelief. Say: "Worst indeed is that which your faith enjoins on you if you are believers."

ထို့ပြင် တစ်ခါတွင် ငါအရှင်မြတ်သည် အသင်တို့အပေါ်၌ သွူရ်တောင်ကို ပင့်မ၍ (ယခုကဲ့သို့) အသင်တို့၏ ကတိသစ္စာကို ရယူခဲ့သည်-“အသင်တို့သည် ငါအရှင်မြတ် ချပေးတော်မူသောအရာ (သောင်ရာသ်ကျမ်း)ကို ခိုင်မြဲစွာ ဆုပ်ကိုင်၍ နားထောင် (လိုက်နာ)ကြပါ။” (ထိုအခါ) သူတို့က ပြောဆိုကြသည်- “ကျွန်ုပ်တို့သည် (ကြားတော့) ကြားကြပါ၏၊ ၎င်းနောက် (အမိန့်ကိုမူ) မလိုက်နာကြပါ။ ၎င်းပြင် သူတို့၏ ငြင်းပယ်မှုကြောင့် သူတို့၏ စိတ်နှလုံးများထဲ၌ နွားငယ်(၏ ကြီးကျယ် မြင့်မြတ်မှု ချစ်စိတ်ကို) တိုက်ကျွေး ခံခဲ့လိုက်ရပြီဖြစ်သည်။ (အို-တမန်တော်) အသင် (သူတို့အား) ပြောလိုက်ပါ- “အကယ်၍ အသင်တို့သည် ယုံကြည်ကြသူများ ဖြစ်ခဲ့ကြသည်ဆိုလျှင် အသင်တို့၏ အီမာန်ယုံကြည်မှုက အသင်တို့အား အမိန့်ပေး ညွှန်ကြားသော အရာများသည် အဘယ်မျှ ဆိုးယုတ်လိုက်လေသနည်း။”